**

***2017. éVi Üzleti terv***

 ***I. félévi értékelése***

*Szombathely, 2017. július 31.*

**TARTALOMJEGYZÉK**

[A részvénytársaság tevékenysége 1](#_Toc489278843)

[Az elsődleges tevékenységek főbb termelési és értékesítési adatai 2](#_Toc489278844)

[Bevételek alakulása 3](#_Toc489278845)

[Költségek, ráfordítások alakulása 6](#_Toc489278846)

[Eredmény alakulása 9](#_Toc489278847)

[Fejlesztések, beruházások 10](#_Toc489278848)

[Beruházási pénzeszközök források szerinti felhasználása 10](#_Toc489278849)

[A különböző forrásokból megvalósított beruházások megoszlása tevékenységekre 11](#_Toc489278850)

[Önkormányzatoknak átadott beruházások 11](#_Toc489278851)

[Kiemelt beruházások 11](#_Toc489278852)

[Megrendelésre végzett építési tevékenység 12](#_Toc489278853)

[Önkormányzati megrendelésre végzett jelentősebb víziközmű építési-szerelési munkák 12](#_Toc489278854)

[Egyéb megrendelésre végzett főbb építőipari munkák 13](#_Toc489278855)

[Hibaelhárítás, eszközfenntartás 14](#_Toc489278856)

[Eszközfenntartási költségek alakulása 14](#_Toc489278857)

[Saját kivitelezésben végzett eszközfenntartás 14](#_Toc489278858)

[Megbízásba adott eszközfenntartás 16](#_Toc489278859)

[Vízminőség, szennyvíztisztítás, környezetvédelem, ellenőrzés 17](#_Toc489278860)

[Vízminőség 17](#_Toc489278861)

[A vízminőség megőrzése érdekében végzett tevékenységek 17](#_Toc489278862)

[Ivóvízellátás technológiai vonatkozásai 17](#_Toc489278863)

[KEHOP ivóvízminőség-javító, szennyvízelvezetési és –tisztítási pályázatok 18](#_Toc489278864)

[Szennyvíztisztító telepek üzemelési körülményei 21](#_Toc489278865)

[Szombathely-Kőszeg regionális csatornarendszer szennyvíztisztító telepének működése 21](#_Toc489278866)

[Szennyvíziszap elhelyezés, környezetvédelem 22](#_Toc489278867)

[Üzemellenőrzés, csatornabírság 23](#_Toc489278868)

[Hatósági ellenőrzés, szennyvízbírság 23](#_Toc489278869)

[Létszám- és bérgazdálkodás 23](#_Toc489278870)

[Pénzügyi helyzet 24](#_Toc489278871)

# ***A részvénytársaság tevékenysége***

A Magyar Energetikai és Közmű-szabályozási Hivatal (továbbiakban MEKH) a 2013. november 7-én kelt 1970/2013. sz. határozatában adta ki társaságunk részére a ***víziközmű-szolgáltatói működési engedélyt***, amelyet a 2015. február 24-én kelt 649/2015. 1. számú, majd a 2016. május 20-tól hatályos 3406/2016. számú határozatával módosított.

A működési engedély *3. sz. módosítási* kérelmét 2016. augusztus 3-án nyújtottuk be, amelynek tárgya Hegyháthodász szennyvízelvezetési és –tisztítási rendszer vonatkozásában az engedély határozatlan idejűvé tétele és új, határozatlan idejű engedély kérése – az időközben 2017. december 31-ig meghosszabbított - közérdekű üzemeltetésre kijelölt Őriszentpéter és Bajánsenye szennyvízelvezetési és –tisztítási rendszerekre. Hegyháthodász szennyvízrendszer jóváhagyott működési engedélye 2017. február 21-től, Őriszentpéter és Bajánsenye szennyvízrendszeré 2017. március 2-től érvényes.

A Vksztv. 2016. július 4-től hatályos módosítása okán a MEKH hivatalból 2016. szeptember 16-án 4058/2016 számon *víziközmű-szolgáltatói engedélyt* adott ki a VASIVÍZ ZRt. részére, majd 2016. október 10-én vettük kézhez a *víziközmű rendszerekre* a MEKH által kiadott külön-külön *működési engedélyek*et.

A Vksztv egyes rendelkezéseinek végrehajtásáról szóló 58/2013. (II. 27.) Korm. rendelet 29. § szerint *a Hivatal legalább háromévente ellenőrzi* a működési engedélyben foglalt feltételeknek való megfelelőséget. A MEKH 2016. július 25-én érkezett végzése szerint társaságunknál 2016. július 18-án indították az átfogó ellenőrzést a 2014. január 1-2015. december 31. közötti időszakra.

*Engedélyes tevékenység*: ivóvíz termelés, -kezelés és –elosztás; szennyvíz-elvezetés és –tisztítás.

*Másodlagos tevékenységek*: ipari víz termelés és -szolgáltatás, a fürdőszolgáltatás (Szombathelyi Fedett Uszoda és Termálfürdő üzemeltetése), ipari szolgáltatás, építőipari tevékenység (víz- és csatornahálózat bővítések, hálózati rekonstrukciók, víz- és csatornabekötések), az alaptevékenységhez kapcsolódó egyéb szolgáltatások (csatornamosatás, -kamerázás, laboratóriumi vizsgálatok), valamint alaptevékenységen kívüli egyéb tevékenységek.

2017. I. félév során társaságunk *207 településen* biztosította az *ivóvíz ellátást*. Üzemeltetett vízművek száma 62, ebből 17 az egy települést ellátó vízmű, a legnagyobb rendszerhez 36 település tartozik.

*Ispánk, Szalafő és Magyarszombatfa településeken a* 2016. december 22-én kézhez vett MEKH határozat értelmében a *szennyvíztisztítást célzó vízi létesítmények (összesen 7 db) nem minősülnek víziközműnek, a csatornahálózatok pedig közműpótló vízilétesítményként üzemeltethetők*. A Katasztrófavédelem a MEKH határozatát követően, annak tartalmával összhangban módosította a vízjogi üzemeltetési engedélyt, és az önkormányzatokat jelölte meg engedélyesnek. A 2017. január 1-31. időszakban a nem közművel összegyűjtött háztartási szennyvíz elszállítását és kezelését vállalkozási szerződés keretében végeztük. 2017. február 1-jétől a szennyvíz elszállítására a Katasztrófavédelem közszolgáltatót jelölt ki, az általa elszállított szennyvizet a körmendi és kisebb részben a szombathelyi szennyvíztisztító telepen fogadjuk kezelésre. A szennyvízhálózatok felügyeletére és karbantartására az érintett önkormányzatok társaságunkkal szerződést kötöttek.

2017. I. félévben így 112 *település szennyvízelvezetési hálózatát* (ebből Őriszentpéter és Bajánsenye szennyvízrendszerek 7 településén 2017. március 2-ig közérdekű üzemeltetőként), 40 *szennyvíztisztító telep*et - *Szentgotthárd* valamint *Csörötnek és térsége*(9 település) szennyvizének tisztítása Ausztriában történik -, valamint egy üdülőtelep (Hosszúpereszteg-Szajk) részlegesen kiépített szennyvízelvezetését és –tisztítását üzemeltettük.

#

# ***Az elsődleges tevékenységek főbb termelési és értékesítési adatai***

2017. I. félév felhasználási adatai a leolvasásoknak megfelelően a havonta leolvasott felhasználóhelyek esetében január-június, míg a 6 havonta leolvasott fogyasztóhelyek esetében előző év október-novembertől tárgyév április-májusig tartó leolvasási időszak adatait tartalmazzák.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | ezer m3 |
| *Megnevezés* | *2016. I.félév tény* | *2017. évi1. sz. mód.terv* | *2017. I.félévtény* | *tény/bázis %* | *tény-báziseltérés* | *tény/terv %* |
| Ivóvíz |  |  |  |  |  |  |
|  termelés | 7 005 | 14 056 | 7 179 | 102,5% | 174 | 51,1% |
|  értékesítés | 5 207 | 10 779 | 5 266 | 101,1% | 59 | 48,9% |
| Szennyvíz |  |  |  |  |  |  |
|  elvezetés (számlázott) | 4 679 | 9 664 | 4 672 | 99,9% | -7 | 48,3% |
|  tisztítás | 7 321 | 14 046 | 6 114 | 83,5% | -1 207 | 43,5% |

Az I. félévben az *ivóvíz termelés* 7 179 em3, az éves terv 51,1 %-a, a 2016. I. félévi termelést 2,5 %-kal, 174 em3-rel haladja meg. A növekedés túlnyomó része a január-februári tartósan alacsony hőmérséklettel függ össze, az előző időszakhoz képest magasabb volt a vízmérők, illetve a bekötővezetékek szerelvényeinek fagyás miatt bekövetkezett hibáiból eredő vízelfolyás.

A leolvasott, kiszámlázott *ivóvíz értékesítés* 5 266 em3, a *tervhez képest* 48,7 %, a bázis időszakhoz képest 1,1 %-kal, 59 em3-rel magasabb.

A szolgáltatási mennyiségek a II. félévben több év átlagát tekintve mintegy 5 %-kal haladják meg az I. félév adatait, tehát a tervhez viszonyított teljesítés megfelel az utóbbi évek tendenciájának.

A *számlázott szennyvízelvezetés* *és –tisztítás* mennyisége 4 672 em3, a *tervhez képest* 48,3 %, 2016. I. félévhez képest 7 em3-rel kevesebb.

A szennyvíztisztító telepeken mért *tisztított szennyvíz* mennyisége az időarányos tervnél 6,5 %-kal alacsonyabb, az elmúlt év hasonló időszakában mért mennyiséghez képest 16,5 %-kal kevesebb, az elmúlt év I. félévéhez képest lényegesen kevesebb csapadék volt, amely kisebb mértékű infiltrációt eredményezett.

# ***Bevételek alakulása***

|  |  |  |  |  |  |
| --- | --- | --- | --- | --- | --- |
|  |  |  |  |  | ezer Ft |
| *Megnevezés* | *2016. I. félévkorr. tény* | *2017. évi1. sz. mód.terv* | *2017. I. félévkorr. tény* | *korr. tény/bázis*  | *korr. ény/terv*  |
| Ivóvíz szolgáltatás | 1 372 944 | 2 842 474 | 1 392 303 | 101,4% | 49,0% |
| Szennyvíz elvezetés és -tisztítás | 1 526 000 | 3 126 611 | 1 533 871 | 100,5% | 49,1% |
| *Elsődleges tevékenységek összesen* | *2 898 944* | *5 969 085* | *2 926 174* | *100,9%* | *49,0%* |
| Ipari víz szolgáltatás | 1 943 | 6 800 | 1 629 | 83,8% | 24,0% |
| Fürdőszolgáltatás és kiegészítő tevékenység | 40 589 | 115 000 | 40 629 | 100,1% | 35,3% |
| Építőipari tevékenység | 183 069 | 827 539 | 296 400 | 161,9% | 35,8% |
|  önkorm. víziközművek ép. szer.munkák | 109 659 | 725 694 | 123 417 | 112,5% | 17,0% |
|  egyéb építőipari munkák | 73 410 | 101 845 | 172 983 | 235,6% | 169,8% |
| Alaptevékenységhez kapcsolódó egyéb szolg. | 29 048 | 86 912 | 51 234 | 176,4% | 58,9% |
| Alaptevékenységen kívüli egyéb tevékenység | 31 960 | 80 385 | 49 331 | 154,4% | 61,4% |
| *Másodlagos tevékenységek összesen* | *286 609* | *1 116 636* | *439 223* | *153,2%* | *39,3%* |
| ***Belföldi értékesítés nettó árbevétele*** | ***3 185 553*** | ***7 085 721*** | ***3 365 397*** | ***105,6%*** | ***47,5%*** |
| ***Exportértékesítés nettó árbevétele*** | ***3 832*** | ***10 300*** | ***4 057*** | ***105,9%*** | ***39,4%*** |
| ***Egyéb bevételek*** | ***59 522*** | ***219 769*** | ***38 688*** | ***65,0%*** | ***17,6%*** |
|  ebből: csatornabírság | 0 | 0 | 0 |   |   |
|  víziközmű vagyonátadás önkormányzatoknak | 0 | 56 269 | 1 716 |   | 3,0% |
|  önkormányzattól kapott támogatás | 0 | 90 000 | 0 |   | 0,0% |
| **Üzemi (üzleti) bevétel** | **3 248 907** | **7 315 790** | **3 408 142** | **104,9%** | **46,6%** |
| ***Pénzügyi műveletek bevétele*** | ***2 973*** | ***6 780*** | ***457*** | ***15,4%*** | ***6,7%*** |
| **Szokásos vállalkozási bevétel** | **3 251 880** | **7 322 570** | **3 408 599** | **104,8%** | **46,5%** |
| **Bevételek összesen**  | **3 251 880** | **7 322 570** | **3 408 599** | **104,8%** | **46,5%** |
| *Tevékenység* | *Korrekció összege (eFt)* |
| Ivóvíz szolgáltatás\* | 265 360 |
| Szennyvíz elvezetés, -tisztítás\* | 291 886 |
| Alaptevékenységen kívüli egyéb tevékenység | -21 975 |
|  | 535 271 |

\* 2017. június hónapra vonatkozó, július havi fizetési határidejű víz- és csatornadíj számlák

Az ivóvíz- és csatornaszolgáltatás árbevételének időbeli elhatárolására év végén az időszakos elszámolás számviteli szabályai szerint, az időszak reális árbevételének meghatározása miatt kerül sor. Az évközi adatokat a reális értékelés érdekében szintén korrigálni szükséges. A korrekció a júliusban esedékes fizetési határidejű, I. félévre vonatkozó lakossági és nem lakossági számlák számított értékét tartalmazza.

A két fő tevékenység együttes korrigált árbevétele 2 926 174 eFt.

*Az* ***ivóvíz szolgáltatás korrigált árbevétele*** az éves tervhez képest 49 %, a s***zennyvízelvezetés és –tisztítás korrigált árbevétele*** 49,1 %-os mértékű, a mennyiségi értékesítési terv időarányos teljesítéséhez hasonlóak. Az összes felhasználás több mint felét kitevő, 6 havonta leolvasott lakossági felhasználóhelyek leolvasása április-május hónapokban történik, a nyári hónapok felhasználása a II. féléves számlákban jelenik meg, amelyek – az elmúlt évek mennyiségi adata alapján - átlagosan 5%-kal magasabbak az I. félévnél.

A két elsődleges tevékenység árbevétele az értékesítés nettó árbevételéből 86,9 %-ot tesz ki.

***Ipari víz***árbevétel terv teljesítése 24 % (1,6 mFt). Az elmaradás oka, hogy a júniusban leolvasott mennyiségek a következő időszakban kerülnek számlázásra (1,4 mFt).

***Fürdőszolgáltatás és kiegészítő tevékenységei árbevétele***40 629 eFt, teljesítés 35,3 %.

2016. évben az uszoda beruházási munkák miatt június 19-én bezárt. A zárás időpontjáig a fürdővendégek száma 75 ezer fő volt. 2017. I. félévének belépésszáma ezzel szemben 86 ezer fő, amely 14,7 %-os növekedést jelent a fürdőlátogatók számának tekintetében. Az iskolai úszásoktatás területén az elmúlt évben folyamatos átalakulás volt tapasztalható. Az átrendeződéseknek köszönhetően az önkormányzati iskolai belépések száma 4 504 belépéssel nőtt a bázis időszakhoz képest (index 130,6 %). Az iskolai belépések között - az önkormányzat által finanszírozottakon túl – a vizsgált időszakban az Élelmiszeripari SZKI, a városi gyógyúszás, valamint az Aranyhíd Iskola középiskolai úszásoktatás belépéseit tartjuk nyilván, melyeket a Szombathelyi Tankerületi Központ (korábbi KLIK) finanszíroz.

Az egyesületi belépések száma 2017. I. félévben csökkenést mutat (2016. év 19 361 belépés, 2017. 19 029 belépés, index 98,3%).

A VÍZMŰ SC belépései 2015. szeptemberétől utólagos elszámolás helyett a pénztárban megvásárolható sportbérlettel történnek. 2017. I. félévében 1341 db bérletet vásároltak, ami 13140 db belépésnek felel meg.

Az első 6 hónapban 4 100 felnőtt belépő eladás történt 2016. I. félév 3 969 db eladásához képest (index 103,3 %). A diák-nyugdíjas jegyből 2017. I. félévben 2 737 db-ot értékesítettünk a tavalyi 2 546 darabbal szemben (index 107,5 %). Az értékesített gyerekjegyek száma a vizsgált időszakban 3 248 db, amely a 2016. I. félévi 3 050 darabhoz képest az eladások számának növekedését mutatja (index 106,5 %). A korábban gazdasági társaságok részére bevezetett mennyiségi kedvezményt biztosító bérletből 2016. I. félévben 40 db, 2017. I. félévben pedig 71 db felnőtt 30 alkalmas bérletet értékesítettünk. Az úszójegyes forgalmunk az első hat hónapban 2 039 db, az előző évben értékesített 1 478 db napijeggyel szemben (index 138 %).

Az eszközhasznosítás árbevétele 2017. I. félévben 4 251 e Ft.

***A megrendelésre végzett építőipari tevékenység árbevétele***296 400 eFt, a teljesítés 35,8 %.

A víziközmű-szolgáltatásról szóló törvény alapján a bérleti-üzemeltetési szerződés keretében üzemeltetett víziközművek rekonstrukcióját (cseréje, pótlás) a víziközmű-szolgáltató kizárólag a víziközmű-üzemeltetési jogviszonytól elkülönülten, önálló vállalkozási szerződés alapján végezheti.

Az *önkormányzati víziközművek építési-szerelési munkáinak* bevétele 123 417 eFt. Elrendelt munkák értéke 465 512 eFt, ezek számlázása a későbbiekben történik.

*Egyéb megrendelésekre végzett építés árbevétele* 172 983 eFt, amely összeg a víz- és csatorna-bekötésekkel összefüggő munkák árbevételét és az egyéb megrendelésre (nem a víziközmű eszközök használati díja terhére) végzett építőipari munkák árbevételét tartalmazza.

***Alaptevékenységhez kapcsolódó egyéb szolgáltatások árbevétele***51 234 eFt, teljesítése 58,9%.

A megrendelésre végzett laboratóriumi vizsgálatok teljesítése 54 %, 17 276 eFt. 2017. I. félévben nőtt az egyéni megkeresések száma és a bevétel növekedéséhez hozzájárult a Legionella vizsgálatok számának növekedése.

A *megrendelésre végzett csatornamosatás, dugulás elhárítás* bevétele 3 044 eFt, amely jelentősen meghaladja a tervezett értéket. Az árbevétel kedvező alakulásának oka, hogy nőtt a csatornarekonstrukciós munkákhoz kapcsolódó megbízások száma.

A *megrendelésre végzett csatorna kamerázás* árbevétele 1 189 eFt, teljesítés 79,3 %. A vizsgált időszakban több nagyobb volumenű munkát végeztünk (pl. Haladás stadion)

A *szippantott szennyvizek fogadás*ának árbevétele 15 646 eFt, 48,3%-on teljesült.

A *megrendelésre végzett egyéb szennyvíz szolgáltatás* árbevétele 12 514 eFt, teljesítés 93,7%. A MEKH által 3 őrségi településen (Szalafő, Ispánk, Magyarszombatfa) a nem víziközműnek minősített szennyvíztelepekről 2017. januárban elszállított és tisztításra fogadott szennyvíz vállalkozási szerződés keretében történő szállításának és kezelésének árbevétele.

***Alaptevékenységen kívüli egyéb tevékenységekből származó bevétel*** 49 331 eFt, teljesítés 61,4%.

Legjelentősebb tétele a bérbeadott eszközök bevétele. A korrigált árbevétel nagysága 44 651 eFt, teljesítés 60,8%. A bérbeadott eszközök bevétele internet- és telefonszolgáltatókkal kötött megállapodások alapján víztornyok illetve URH tornyok bérbeadásából származó bevétel, illetve épület bérbeadásból származó bevétel.

***Exportértékesítés árbevétele*** 4 057 eFt, a Magyarországról származó szennyvízből a jennersdorfi szennyvíztisztítás során keletkező szennyvíziszap visszaszállításának fuvarköltségét tartalmazza, amelyet az osztrák fél megtérít.

***Egyéb bevételek***38 688 eFt, teljesítés 17,6 %.

2016. évtől a számviteli törvény változása miatt az egyéb bevételek között, külön soron kerülnek feltüntetésre a korábban rendkívüli bevétel soron szereplő tételek is, amelyek értéke 2017. I. félévben 1 716 eFt.

Tárgyi eszköz értékesítés árbevétele 2 463 eFt.

A számviteli törvény előírásainak megfelelően az egyéb bevételek között kerül elszámolásra a fejlesztési célú átvett pénzeszközökből megvalósított beruházások amortizációjával megegyező bevétel 15 325 eFt értékben.

A kapott bírság, kamat összege 3 670 eFt.

Az egyéb bevételek között került megtervezésre a Szombathely MJV Önkormányzatától az uszoda veszteség finanszírozására várható 90 mFt *támogatás*, melynek pénzügyi megvalósulása az év végén várható.

Költségvetéstől kapott támogatás, juttatás soron tervezett bevétel az ivóvíz- és csatornaszolgáltatás állami költségvetési forrásból történő támogatására kiírt pályázaton elnyerhető összeg, a döntést követően 2017. II. félévben realizálódik.

***Pénzügyi bevételek*** 457 eFt, teljesítés 6,7 %. 2017. I. félévben a pénzügyi bevételek értéke a szabad pénzeszközök kamataiból származó bevételt (210 eFt) és a devizában érkezett számla kiegyenlítésekor keletkezett árfolyam nyereséget (247 eFt) tartalmazza.

**Az I. félév korrigált összes bevétele 3 408 599 e Ft, a tervezett összeg 46,5 %-a.**

# ***Költségek, ráfordítások alakulása***

eFt

|  |  |  |  |  |  |
| --- | --- | --- | --- | --- | --- |
| *Megnevezés* | *2016. I. félévkorr. tény* | *2017. évi1. sz. mód.terv* | *2017. I. félévkorr. tény* | *korr.tény/bázis*  | *korr.tény/terv*  |
| Anyagköltség | 314 340 | 663 397 | 308 018 | 98,0% | 46,4% |
| Energiaköltség | 362 037 | 706 823 | 346 871 | 95,8% | 49,1% |
|  villamos energia | 267 815 | 519 469 | 250 530 | 93,5% | 48,2% |
|  földgáz | 43 689 | 82 269 | 39 781 | 91,1% | 48,4% |
|  üzemanyag | 49 088 | 101 335 | 55 521 | 113,1% | 54,8% |
|  egyéb energia | 1 445 | 3 750 | 1 039 | 71,9% | 27,7% |
| Igénybevett szolgáltatások | 755 965 | 1 835 079 | 823 040 | 108,9% | 44,9% |
|  üzemeltetett eszközök használati díja | 402 374 | 834 632 | 402 258 | 100,0% | 48,2% |
|  idegen fenntartás | 48 814 | 155 000 | 54 345 | 111,3% | 35,1% |
|  Szentgotthárd bérmunka díja | 71 417 | 132 000 | 63 284 | 88,6% | 47,9% |
|  szennyvíziszapelhelyezés | 30 697 | 75 200 | 33 307 | 108,5% | 44,3% |
|  távközlési, postai szolgáltatás | 40 776 | 82 396 | 40 627 | 99,6% | 49,3% |
|  minőség-ellenőrzés | 5 738 | 15 500 | 3 036 | 52,9% | 19,6% |
|  egyéb igénybevett szolgáltatás | 156 149 | 540 351 | 226 183 | 144,9% | 41,9% |
| Egyéb szolgáltatások | 132 462 | 256 203 | 124 731 | 94,2% | 48,7% |
| Eladott áruk, közvetített szolgáltatások | 78 | 1 500 | 1 959 | 2511,5% | 130,6% |
| *Anyagjellegű ráfordítás összesen* | *1 564 882* | *3 463 002* | *1 604 619* | *102,5%* | *46,3%* |
| Bérköltség | 939 508 | 2 013 967 | 981 730 | 104,5% | 48,7% |
| Személyi jellegű egyéb kifizetések | 103 194 | 209 772 | 104 886 | 101,6% | 50,0% |
| Bérjárulékok | 272 138 | 490 823 | 240 649 | 88,4% | 49,0% |
| *Személyi ráfordítás összesen* | *1 314 840* | *2 714 562* | *1 327 265* | *100,9%* | *48,9%* |
| *Értékcsökkenési leírás* | 218 848 | 431 646 | 217 633 | *99,4%* | *50,4%* |
| *Egyéb ráfordítások* | 335 573 | 683 836 | 325 193 | *96,9%* | *47,6%* |
| ebből: iparűzési adó | 46 025 | 95 000 | 51 000 | 110,8% | 53,7% |
|  közművezeték adó | 203 858 | 405 400 | 203 438 | 99,8% | 50,2% |
|  víziközmű vagyonátadás önkorm-nak | 0 | 56 269 | 11 732 |   | 20,8% |
| **Üzemi (üzleti) ráfordítások összesen** | **3 434 143** | **7 293 046** | **3 474 710** | **101,2%** | **47,6%** |
| *Pénzügyi műveletek ráfordításai* | 273 | 1 000 | 128 | *46,9%* | *12,8%* |
| **Szokásos vállalk.költségek és ráford.** | **3 434 416** | **7 294 046** | **3 474 838** | **101,2%** | **47,6%** |
| **Költségek és ráfordítások összesen** | **3 434 416** | **7 294 046** | **3 474 838** | **101,2%** | **47,6%** |

|  |  |
| --- | --- |
| *Költség korrekciók* | *Korrekció összege (eFt)* |
| Villamos energia (I. félévre vonatkozó számlák és számított fogyasztás) | 86 507 |
| Földgáz, üzemanyag (I. félévre vonatkozó számlák alapján és számított fogyasztás) | 11 459 |
| Üzemelt. eszk. haszn. díja (még be nem érk. I. félévre vonatkozó haszn. díj szlák) | 406 236 |
| Idegen fenntartás (június hónapra vonatkozó számlák) | 2 672 |
| Szentgotthárdi bérmunkadíj (II. negyedévi számla) | 31 725 |
| Szennyvíziszap elhelyezés (június havi számlák és számított tételek) | 6 681 |
| Távközlési, postai szolgáltatás (június havi számlák) | 4 021 |
| Egyéb igénybevett szolg. (I. félévre vonatkozó számlák és számított tételekpl. hirdetés, reklámktg, biztonsági őrzés, takarítás, könyvvizsgálat) | 11 778 |
| Egyéb szolgáltatások | -3 938 |
| Bér, járulék, személyi jellegű egyéb ráf. (bérköltség és jár. időarányosra korrigálva) | 49 267 |
| Egyéb ráfordítások | 71 843 |
| *Összesen* | *678 251* |

***Anyagköltség***

*Mértéke 308 018 eFt (46,4 % teljesítési szint)*

*Technológiai anyagfelhasználás:*

 *-* az ivóvíz kezelésnél 37,4 %-os szintet ért el az üzleti tervhez képest a vizsgált időszakban

 - szennyvíztisztítás, komposztálás technológiai anyagfelhasználása 52 508 eFt, 59,9%-on teljesült.

A magasabb vegyszer felhasználás okai: az iszap nehezen volt ülepíthető és a kedvezőtlenebb (hidegebb) időjárás miatt a biztonságos üzemeltetéshez több vegyszer adagolására volt szükség

- fürdő szolgáltatás technológiai anyagfelhasználása 1 237 eFt a vizsgált időszakban.

*Ipari szolgáltatás anyagfelhasználása* 15 eFt (50%), amely összefüggésben van az ipari szolgáltatás árbevételének kedvező alakulásával.

*Saját kivitelezésben végzett eszközfenntartás* *anyagköltsége* 133 577 eFt, 50,7 %-on teljesült az éves üzleti tervhez viszonyítva.

*Rezsi anyagok* értéke 2017. I. félévben 37 075 eFt (74,2%). Tartalmazza a munkavédelmi előírásoknak megfelelően alkalmazott védőoltások és munkavédelmi szemüvegek beszerzési költségét, továbbá a laboratóriumban az egyes megváltozott vizsgálati módszerekhez kapcsolódó eszköz beszerzéseket is.

*Építőipar* *anyagköltsége* a tevékenység teljesítéséhez kapcsolódóan 32,1 %-os teljesítésen áll, mértéke 77 710 eFt. Értéke tartalmazza a víziközmű-szolgáltatásról szóló törvény alapján, önálló vállalkozási szerződéssel végzendő, bérleti-üzemeltetési szerződés keretében üzemeltetett víziközművek rekonstrukciójának (csere, pótlás) anyagköltségét.

*Nyomtatványok, szakkönyvek, folyóiratok költsége* 4 748 eFt, 47,5%-on teljesült az éves üzleti tervhez viszonyítva.

***Energia költség***az adott időszakra vonatkozó, a számviteli zárást követően érkezett számlákkal és a becsült fogyasztásokkal korrigálva 346 871 eFt (49,1%).

*Villamos energia* *költsége* az éves tervhez mérten 48,2 %-on teljesült a tárgyidőszakban, mértéke 250 530 eFt:

* *Ivóvíztermelés és -szolgáltatás* ágazat által felhasznált villamos energia mennyisége a Szombathelyi Vízszolgáltatási Üzemmérnökség területén 1,5%-kal alacsonyabb a terv időarányos részéhez képest.
* *Szennyvízelvezetés és -tisztítás villamos energia felhasználása 52,8 %-on teljesült. A villamos* energia felhasználás bázisévhez képest 133 MWh-val nőtt. Ennek okai: a szombathelyi telepen a fokozott iszapkezelés, Peresznyén a tartós hideg miatti folyamatos levegőztetés, körmendi telepen a 2. UV fertőtlenítő beindítása valamint Hegyháthodászon nem üzemel a napelemes erőmű.

*Üzemanyagköltség, egyéb energia* korrigált értéke 56 560 eFt, 53,8 %.

*Földgáz* költség a terv időarányos szintjéhez képest 1,6 %-kal alacsonyabb, mértéke 39 781 eFt. A Fedett Uszodában az AVUS TAO beruházáson belül elvégzett rekonstrukció eredményeként javultak a hőtechnikai jellemzők, ez hozzájárult az alacsonyabb földgáz felhasználáshoz.

***Igénybevett szolgáltatások***értéke 823 040 eFt (44,9%)

Jelentősebb tételei:

Az önkormányzati tulajdonú ivóvíz- és szennyvízrendszerek üzemeltetéséhez kapcsolódó *használati díjak* korrigált értéke 402 258 eFt.

*Idegen fenntartás* költsége a későn érkezett számlákkal korrigálva 35,1%, értéke 54 345 eFt.

*A gépjárművek, munkagépek javításának* költsége 2017. I. félévben 8 577 eFt (39%).

*Szentgotthárd és Csörötnek szennyvíztisztítás bérmunkadíj költsége* 63 284 eFt, az éves terv 47,9 %-a, mértékét a II. negyedévre vonatkozó, a számviteli zárást követően érkezett számla mértékével korrigáltan vettük figyelembe.

*A szennyvíziszap elhelyezés* korrigált költsége időarányosan 44,3 %-on teljesült, mértéke 33 307 eFt.

A kis telepekről történő iszapszállítás elsősorban saját gépjárművel történik. Szentgotthárdról, valamint Csörötnek és térségéből a Heiligenkreuz-ban (Ausztria) történő tisztítás után keletkező szennyvíziszapot hulladék-behozatali engedéllyel, visszaszállítást követően mezőgazdasági területeken helyezzük el. 2017. I. félévben a Müllex-Körmend Kft. által elszállított szennyvíziszap Körmendről 789,8 t, Bajánsenye szennyvíztisztító telepről 6,1 t volt.

A komposztáló telepről a vizsgált időszakban keletkezett komposzt túlnyomó részét a gazdák szállították és helyezték el, ez társaságunknál költséget nem jelentett.

*Távközlés, postai szolgáltatás* értéke 2017. I. félévben 40 627 eFt, a tervezett érték 49,3%-a.

Ebből a számlaküldemény, archiválás költsége tárgyidőszakban 8 830 eFt volt.

*Minőség-ellenőrzés* költsége a korrekciós tételek figyelembe vételével 3 036 eFt (19,6 %)

*Egyéb igénybevett szolgáltatás* 226 183 eFt, 41,9 %-os szintet ért el a tervhez képest.

*Főbb tételei* 203 754 eFt-ot tesznek ki. Jelentős tétele az építőipari szolgáltatások igénybevétele 32,4 %-on teljesült, amely összefüggésben van az építőipari tevékenység árbevételének alakulásával.

Köztisztasági díjak 16 324 eFt

Szakértői díjak 13 391 eFt

Informatika 22 460 eFt

Hirdetés, reklámköltség 25 000 eFt

Oktatás, továbbképzés 4 771 eFt

Biztonsági őrzés 9 854 eFt

Takarítás 8 900 eFt

Építőipari szolg.igénybevétele 93 215 eFt

Munkaruha bérlet 6 863 eFt

Könyvvizsgálat 1 609 eFt

Tagsági díjak 1 367 eFt

Összesen 203 754 eFt

***Egyéb szolgáltatások költsége*** *48,7 %-on teljesült, mértéke 124 731 eFt*.

*A vízkészlet járulék* 29 561 eFt, a 4,5 Ft/m3 mértékű alapdíj 2017. évben nem változott.

A Magyar Energetikai és Közmű-szabályozási Hivatal részére – a bevallott felhasználói egyenérték alapján – 2017. I. félévben fizetendő *felügyeleti d*íj 20 500 eFt.

*Posta Elszámoló* *Központ csekkelszámolás* *és bank* költsége 57 021 eFt, amely összeg tartalmazza a pénzügyi tranzakciós illeték valamint a számlák postázási költségét.

*Gépjármű és vagyonbiztosítás* korrigált összegeegyüttesen 10 881 eFt (47,5%).

*Hatósági díjak, illetékek* 6 678 eFt, mely 21 %-kal alacsonyabb az időarányos tervezett értéknél.

***Eladott áruk, közvetített szolgáltatások*** értéke 1 959 eFt.

***Személyi ráfordítások***

Év közben elfogadásra került táraságunk üzleti tervének módosítása, amelyben 2017. július 1-től módosításra került a bértömeg összege*.* A *bérköltség és a hozzá kapcsolódó járulékok és adók* korrekciójánál azonban nem a módosított terv adatot vettük figyelembe, mivel a módosításkor elfogadott bér és járulék növekmény teljes összege 2017.II. félévére lesz hatással. A személyi jellegű ráfordítások korrigált összege1 327 265 eFt (48,9%).

***Értékcsökkenési leírás*** a tervezett 50,4 %-a, mértéke 217 633 eFt, amely a működtető vagyon és a rendszerfüggetlen víziközmű elemek után elszámolt értékcsökkenést tartalmazza.

***Egyéb ráfordítások*** *325 193 eFt (teljesítési szint 47,6%)*

*Az önkormányzatokkal elszámolandó iparűzési adót* (51 000 eFt)*,* az *innovációs járulékot* (9000 eFt), valamint a *környezetterhelési díjat* (22 945 eFt) az éves tervezett összeg időarányos részével korrigáltuk.

*Közműadó* mértéke a vizsgált időszakra vonatkozóan 203 438 eFt.

*Támogatások* tárgyidőszakban a szakszervezet részére KSZ alapján biztosított összeget (880 eFt), valamint sportegyesületi támogatás (50 eFt) tartalmazzák.

***Pénzügyi műveletek ráfordítása*** *128 eFt,* árfolyamveszteségből ered*.*

***Az I. félév korrigált összes költsége és ráfordítása 3 474 838 eFt, a tervezett összeg 47,6 %-a.***

# ***Eredmény alakulása***

|  |  |  |  |  |  |
| --- | --- | --- | --- | --- | --- |
|  |  |  |  |  |  ezer Ft |
| Tevékenység | 2017. év tervezetteredmény | 2017.I.félévÖsszesbevétel | 2017.I.félév Költség ésráfordítás | 2017.I.félév Eredmény | Eredmény eltérése azidőarányos tervtől |
| Ivóvíz termelés és -szolg. | -71 726 | 1 410 999 | 1 473 769 | -62 770 | -26 907 |
| Szennyvízelvezetés és -tiszt. | -58 531 | 1 554 792 | 1 591 558 | -36 766 | -7 501 |
| *Elsődleges tevékenységek* | *-130 257* | *2 965 791* | *3 065 327* | *-99 536* | *-34 408* |
| Ipari víz termelés és -szolg. | 6 800 | 1 636 | 1 253 | 383 | -3 017 |
| Fürdő szolgáltatás | -92 681 | 40 821 | 128 529 | -87 708 | -41 368 |
| Építőipari tevékenység\* | 92 225 | 297 574 | 247 741 | 49 833 | 3 721 |
| Alaptev.-hez kapcs. egyéb szolg. | 40 933 | 51 481 | 26 045 | 25 436 | 4 970 |
| Alaptev.-en kívüli egyéb tev. | 77 200 | 50 839 | 2 227 | 48 612 | 10 012 |
| *Másodlagos tevékenységek* | *124 477* | *442 351* | *405 795* | *36 556* | *-25 683* |
| ***Üzemi (üzleti) tevékenység*** | ***-5 780*** | ***3 408 142*** | ***3 471 122*** | ***-62 980*** | ***-60 090*** |
| Pénzügyi műveletek | 5 780 | 457 | 128 | 329 | -2 561 |
| ***Szokásos vállalkozási tev.*** | ***0*** | ***3 408 599*** | ***3 471 250*** | ***-62 651*** | ***-62 651*** |
| ***Adózás előtti eredmény*** | ***0*** | ***0*** | ***0*** | ***-62 651*** | ***-62 651*** |
| \*saját részre végzett építési tevékenységet is tartalmazza |  |  |  |  |  |

Az összes korrigált bevétel és a saját előállítású eszközök értéke, valamint a költségek, ráfordítások különbözeteként az eredmény 2017. I. félévben – 62 651 eFt, a 2017. évre meghatározott terv időarányos részénél magasabb. Az időarányos tervtől való eltérést az okozza, hogy az I. félév működésből származó összes bevétele 3,5 %-kal, a működésből eredő összes költség, ráfordítás 2,4 %-kal kevesebb a tervezettnél. Az elmúlt évek mennyiségi adatai alapján a II. félév számláiban megjelenő fogyasztás átlagosan 5 %-kal magasabb az I. félévnél.

Az *elsődleges tevékenységek – pénzügyi műveletek eredményét is tartalmazó - együttes eredménye* – 99 536 eFt, amely 34 408 eFt-tal alacsonyabb a 2017. évi üzleti terv időarányos célértékénél.

A *másodlagos tevékenységekből – a pénzügyi műveletek eredményét is figyelembe véve - együttesen* mintegy 36 556 eFt nyereség származik, ezen belül a fürdő szolgáltatás vesztesége 80 427 eFt.

Az üzleti terv tartalmazza a Szombathely MJV Önkormányzatától az uszoda veszteség finanszírozására várható 90 mFt *támogatást*, amelynek pénzügyi megvalósulása az év végén várható.

Az elsődleges tevékenységek árbevétele együttesen 1-%-kal maradt el az időarányos tervtől, amely a költségek elmaradását is magával vonhatja – nem minden esetben egyenes arányban.

A másodlagos tevékenységeken belül az építőipar árbevétele maradt el az időarányos tervtől. Ennek oka, hogy az építési munkák jelentős része a nyári hónapokban zajlik, ezek árbevétele várhatóan a következő negyedévben realizálódik. Az önkormányzati víziközmű építési-szerelési munkák tervezett összege 2017. évben 725 694 eFt, amelyből I. félévben a leszámlázott összeg 123 417 eFt. Az árbevétel tervezettől való elmaradásának költség oldalon is van hatása, elsősorban anyagköltség és igénybevett építőipari szolgáltatások vonatkozásában.

Az építőipari teljesítményt javítja a leszámlázásra nem került befejezetlen építőipari munkák önköltsége, amely 2017. I. félévben 37 480 eFt.

***A korrigált bevételekből és költségekből származó eredmény 2017. I. félévben -62 651 eFt.***

#

# ***Fejlesztések, beruházások***

A víziközmű-szolgáltatóktól 2013. január 1-jén a Vksztv. előírása alapján az ellátásért felelős települési önkormányzatokra átszállt víziközmű-vagyon fejlesztéséről az ellátásért felelősöknek kell gondoskodniuk.

Társaságunk 2017. évre a működtető vagyon és rendszerfüggetlen víziközmű vagyon amortizációjából az előző évről áthúzódó beruházásokkal együtt 521 mFt, 2012. év végéig képződött és fel nem használt ISPA/KA használati díjból 22 mFt, közműfejlesztési hozzájárulásból 9 mFt, eredménytartalékból 30 mFt, összesen 582 mFt értékű beruházást tervezett.

2017. I. félévben megrendelt beruházások értéke 412 793 eFt, a terv 70,9 %-a, kifizetett összeg 152 394 eFt, a tervezett összeg 26,2 %-a.

Saját kivitelezésben végzett beruházások aktivált értéke 2 823 eFt.

## *Beruházási pénzeszközök források szerinti felhasználása*

|  |  |  |  |  |  |
| --- | --- | --- | --- | --- | --- |
|   |   |   |   |   | eFt  |
| Beruházás forrása | *2017. évi1. sz. mód. terv\** | *2017. I. félév* |
| *Ténylegesen\*rendelkezésreálló forrás* | *Lekötött* *összeg(kifiz.összeggel)* | *Kifizetettösszeg* | *Lekötöttösszeg/terv* |
| Amortizáció | 521 045 | 388 633 | 354 621 | 150 740 | 68,1% |
| Fejl. támogatás (2012.évi maradvány) | 0 | 78 373 | 1 351 | 1 351 |   |
| Fejl. tám. (2012.évi ISPA/KA maradv.) | 22 269 | 43 548 | 22 269 | 0 | 100,0% |
| 2015. évi eredménytartalék | 30 000 | 67 827 | 33 000 | 0 | 110,0% |
| Közműfejlesztési hozzájárulás | 9 000 | 199 848 | 1 552 | 303 | 17,2% |
|  ebből: előző évekről |  | 194 781 |  |  |   |
|  2017. év |  | 5 067 |  |  |   |
| \* 2017. évre áthúzódó 194,3 mFt-ot is tartalmazza(amortizációs forrásból 171 mFt, fejlesztési támogatásból 22,3 mFt, közműfejlesztésből 1 mFt) |  |

## *A különböző forrásokból megvalósított beruházások megoszlása tevékenységekre*

|  |  |  |  |  |  |
| --- | --- | --- | --- | --- | --- |
|   |   |   |   |   |  e Ft  |
| *Fejlesztési forrás* | *Vízellátás* | *Szennyvízelv.,-tisztítás* | *Fürdő* | *Működtetés* | *Beruházások összesen* |
| Amortizáció | 13 814 | 7 829 | 1 429 | 331 549 | 354 621 |
| Fejlesztési tám. 2012. évi maradv. |  | 1351 |  |  | 1 351 |
| Fejlesztési tám. 2012. évi ISPA/KA maradv. |  | 22 269 |  |  | 22 269 |
| 2015. évi eredménytartalék |  |  |  | 33 000 | 33 000 |
| Közműfejlesztési hozzájárulás | 1 552 |  |  |  | 1 552 |
| *Összesen* | *15 366* | *31 449* | *1 429* | *364 549* | *412 793* |

## *Önkormányzatoknak átadott beruházások*

eFt

|  |  |  |  |
| --- | --- | --- | --- |
| *Fejlesztési forrás* | *Vízellátás* | *Szennyvízelvezetés,-tisztítás* | *Beruházások összesen* |
| Amortizáció | 0 | 11 732 | *11 732* |
| Fejlesztési támogatás 2012. évi maradv. | 0 | *1 716* | *1 716* |
| *Összesen* | *0* | *13 448* | *13 448* |

## *Kiemelt beruházások*

*Amortizációs forrásból* (működtető vagyon és rendszerfüggetlen víziközmű vagyon amortizációja)

Saját kivitelezésben

* Szombathely, Vépi úti telephely Fenntartási és Építési Üzem öltözőjének felújítása, 2,7 mFt (2016. évről áthúzódó beruházási munka)
* Szombathely, Vépi úti telephely tekercselő műhely felújítása, korszerűsítése, elrendelés összege 2,7 mFt

Külső kivitelezés és beszerzés

* Szombathely, Újvilág utcai szennyvíztisztító telep térvilágítás korszerűsítése 7,9 mFt
* Műszerek, kisgépek beszerzése folyamatos, 2017. I. félév 16,6 mFt (áthúzódó tételek nélkül)
* Konténer beszerzés szennyvíztisztító telepekre 5 db, 1,6 mFt
* Laboreszközök beszerzése folyamatos, 2017. I. félévben 16,5 mFt (áthúzódó tételek nélkül)
* Búvárszivattyú csomag beszerzés 10,3 mFt
* Ultrahangos vízmérők beszerzése 27,8 mFt
* Kombinált csatornatisztító gépjármű 114 mFt (áthúzódó)

*2015. évi eredménytartalékból*

Külső beszerzés

* Multifunkcionális karbantartó gép szombathelyi szennyvíztisztító telepre 33 mFt

# ***Megrendelésre végzett építési tevékenység***

2017. évre önkormányzatok megrendelésére víziközmű-használati díjból vállalkozási szerződéssel végezhető építési tevékenység tervezett összege 725,7 mFt, egyéb megrendelésre végzett építési tevékenység terve 101,8 mFt.

Társaságunk a szolgáltatás biztonsága, folyamatossága érdekében az önkormányzatok tulajdonában lévő víziközmű eszközök használati díjból megvalósítható szükséges rekonstrukciójáról, fejlesztéséről a GFT-ben rögzítetteknek megfelelően javaslatot készít, amelyet egyeztet az érintett önkormányzatokkal, illetve a kijelölt felelős önkormányzattal, akik az egyeztetést, döntést követően intézkednek az önkormányzati beruházások megrendeléséről.

A 2017. évre javasolt 725 694 eFt értékű munkából 2017. I. félévben i*vóvíz ellátás* területén lekötött és elrendelt munkák értéke 182 402 eFt (terv 98,2 %-a), a s*zennyvízelvezetés és -tisztítás* területén 283 110 eFt (terv 52,4 %-a).

*Egyéb megrendelésekre végzett építés* - hálózatbővítések, víz- és csatorna bekötővezeték építések, erősáramú és gépészeti szerelések – lekötött és elrendelt összege 172 983 eFt, a tervezett összeg 169,8 %-a.

eFt

|  |  |  |  |
| --- | --- | --- | --- |
|  | *2017. évi1. sz. mód.terv* | *2017. I. félévi tény* |  |
|  | *Lekötött összeg(leszáml. összeggel)* | *Leszámlázott összeg* | *Lekötött összeg/terv* |
| Önkorm. víziközművek ép.-szer. munkái | 725 694 | 465 512 | 123 417 | 64,1% |
| ebből: ivóvíz használati díj terhére | 185 810 | 182 402 | 17 914 | 98,2% |
|  szennyvíz használati díj terhére | 539 884 | 283 110 | 105 503 | 52,4% |
| Egyéb megrendelésre végzett tevékenység | 101 845 | 172 983 | 172 983 | 169,8% |
| Összesen | 827 539 | 638 495 | 296 400 | 77,2% |

## *Önkormányzati megrendelésre végzett jelentősebb víziközmű építési-szerelési munkák*

*Vízközmű használati díj terhére*

Saját kivitelezésben

* Szombathely, Északi vízmű nyomásfokozó gépház villamos szerelés 7,5 mFt (2016. évről áthúzódó építési munka, leszámlázva)
* Kőszegszerdahely nyomásfokozó villamos és gépészeti, építészeti rekonstrukció I. ütem 6,3 mFt (leszámlázva)
* Vasszécseny gépház gépészeti átalakítása és vasiszap ülepítő építése 3,8 mFt
* Szombathely, Rohonci u. Deák Ferenc utca - Engels utca közötti szakaszon D 110 KPE vízvezeték csere 10 mFt
* Perenye vízmű, átemelő szivattyúk rekonstrukció 25 mFt
* Csepreg Zrínyi utca és Fehér utca ivóvíz vezeték rekonstrukció 3,5 mFt
* Vasvár vízmű gépház rekonstrukciója I. ütem (szivattyú rekonstrukció) 7,8 mFt
* Csehimindszent 2x15 m3/h kapacitású szűrőtartály visszamosatásához 34 m3-es hasznos térfogatú vasiszap ülepítő medence építése 3 mFt
* Szentgotthárd, Széchenyi u.-József A. u. csomópont átépítés, 20 fm acélcső csere 2,2 mFt
* Bejcgyertyános 1 db horganyzott vízbekötés cseréje, Sótony 5 db tolózár csere 1,8 mFt

Külső kivitelezésben

* Ikervár víztorony víztér és tető rekonstrukció 7,2 mFt

*Szennyvízközmű használati díj terhére*

Saját kivitelezésben

* Szombathelyi szennyvíztisztító telep iszapfeladó szivattyúk cseréje (2x2 db) 7 mFt, utóülepítő kotróhíd rekonstrukciós munkái 4 mFt
* Átemelő villamos rekonstrukciók: Kiszsidány 3 mFt, Horvátzsidány 2,5 mFt (2016. évről áthúzódó építési munkák, leszámlázva), Csepreg III. sz. átemelő 3 mFt, Ólmod II. sz. átemelő 2,5 mFt
* Átemelő gépészeti rekonstrukciók: Ják III.-IV. sz. átemelők 3,2 mFt, Szentgotthárd II. sz. átemelő 3,3 mFt
* Bögöte II. sz. átemelő gépészeti-technológiai rekonstrukció 2,3 mFt
* Sárvár IV.-V.-VIII.- XIII. számú szennyvízátemelők védterületének bekerítése 2,3 mFt (2016. évről áthúzódó építési munka, leszámlázva)
* Sárvár szennyvízhálózaton balesetveszélyes szennyvízcsatorna fedlapok cseréje, szintbe emelése 3,25 mFt (2016. évről áthúzódó építési munka, leszámlázva)
* Celldömölk, szennyvíztisztító telep és szennyvízátemelők irányítástechnikai rendszer rekonstrukciója 7,5 mFt (2016. évről áthúzódó építési munka, leszámlázva)
* Őriszentpéter szennyvíztisztító telep 3 db frekvenciaváltó cseréje 1,6 mFt (leszámlázva)

Külső kivitelezés és beszerzés

* Szombathely, Akacs Mihály u. Bartók krt.-Forró utca közötti szakaszon 105 fm 40/60 beton gerincvezeték és 70 fm házi bekötővezeték cseréje, Szűrcsapó-Hargita utcák között 141,36 fm NA 600 azbesztcement gerincvezeték, 121,3 fm Ø20 beton házi bekötővezeték bélelés 66 mFt (2016. évről áthúzódó építési munka ISPA/KA szennyvíz használati díj terhére, leszámlázva)
* Szombathely szennyvízcsatorna rekonstrukció Hübner u. 4,5 mFt (leszámlázva), Márton Á. u. 19,5 mFt
* Daru telepítése a Táplánszentkereszt I. és II. sz. átemelőkhöz 4,6 mFt (2016. évről áthúzódó építési munka, leszámlázva)
* Körmendi szennyvíztisztító telep mechanikai előtisztító kombinált berendezés telepítése gépi ráccsal, homokleválasztóval, TFH-fogadó lehetőséggel 26 mFt (2016. évről áthúzódó építési munka, külső és saját kivitelezésben)
* Szentgotthárd, Arany János utcai szagprobléma kezelése 3,3 mFt (2016. évről áthúzódó építési munka)
* Szentgotthárd I. sz. szennyvíz átemelő Concertor szivattyúk beszerzése 3,5 mFt
* Vasvár Szentmihályfalvi utca, Március 15-e tér D300 betoncsatorna rekonstrukciója béleléssel 20,5 mFt
* Csörötnek közterületi átemelők szivattyúinak cseréje 4 mFt
* Egyházasrádóc szennyvíztisztító telep kezelőépület tetőszerkezetének, tetőfedésének cseréje 2,5 mFt (leszámlázva)
* Uraiújfalu szennyvíztisztító telep levegőztető elemek cseréje 1,9 mFt (leszámlázva)
* Celldömölk szennyvíztisztító telep 2 db telepített automata mintavevő beszerzése
3 mFt (leszámlázva)
* Kenyeri szennyvíztisztító telep fejlesztése, levegőztető elemek cseréje 2,3 mFt (saját és külső kivitelezésben)

## *Egyéb megrendelésre végzett főbb építőipari munkák*

* Szombathely, Haladás Sportkomplexum vízvezeték építés (kiváltás, tüzivíz, és belső vízvezeték, kiegészítő munkák, meglévő vízbekötés megszüntetése; leszámlázva) 50,5 mFt
* Szombathely, Berzsenyi D. tér-Szily J. u. ivóvízvezeték rekonstrukció (leszámlázva) 59 mFt
* Mersevát II. sz. kút melléfúrásos felújítása 4,8 mFt
* Répcelak új utca vízvezeték építés (leszámlázva) 3,7 mFt, Petőfi S. u. üzletsor vízvezeték kivitelezése (leszámlázva) 3,8 mFt

# ***Hibaelhárítás, eszközfenntartás***

A zavartalan szolgáltatásnyújtás biztosítéka a víz- és szennyvíz közművek és kiszolgáló eszközök megfelelő üzemi körülményeinek folyamatos biztosítása az eszközök tervszerű karbantartásán, a meghibásodások azonnali kijavításán, a mérésügyi előírások szerinti vízóra-hitelesítések, mérőcserék elvégzésén, hálózatöblítéseken, víztározók tervszerű fertőtlenítő mosatásán keresztül. Mindezek egyre nagyobb része, mintegy 85-90 %-a saját kivitelezésben történik, kisebb része pedig megbízásba adott munka.

A társaság 2017. évi módosított üzleti terve 948 318 eFt saját, valamint 155 000 eFt megbízásba adott, összesen 1 103 318 eFt értékű fenntartási munkát tartalmaz. A 2017. I. félévi saját kivitelezésű eszközfenntartás a tervhez képest 45,1 %, a megbízásba adott munkák értéke a terv 33,3 %-át teszi ki. Az eszközfenntartási terv együttes I. félévi teljesítése 43,5 %.

## ***Eszközfenntartási költségek alakulása***

|  |  |  |  |  |  |
| --- | --- | --- | --- | --- | --- |
|  |  |  |  |  | *eFt* |
|  | *2016.I. félév tény* | *2017. évi1. sz. mód.terv* | *2017.I. félév tény* | *tény/* *bázis* | *tény/ terv* |
| *Saját kivitelezésben végzett eszközfenntartás* | *523 815* | *948 318* | *428 158* | *81,7%* | *45,1%* |
| ebből: Üzemmérnökségek által végzett | 411 873 | 736 318 | 336 679 | 81,7% | 45,7% |
|  Fenntart.és Építési Üzem által végzett | 95 261 | 160 000 | 75 982 | 79,8% | 47,5% |
|  Uszoda és Termálfürdő által végzett | 3 887 | 15 000 | 4 068 | 104,7% | 27,1% |
|  Logisztika által végzett járműjavítások | 12 794 | 22 000 | 8 577 | 67,0% | 39,0% |
|  Közérdekű üzemeltetés |  | 15 000 | 2 852 |   | 19,0% |
| *Megbízásba adott eszközfenntartás* | *45 797* | *155 000* | *51 673* | *112,8%* | *33,3%* |
| ebből: Fenntartási és Építési Üzem megrendelése | 5 181 | 10 000 | 604 | 11,7% | 6,0% |
|  Uszoda és Termálfürdő területén | 426 | 5 000 | 730 | 171,4% | 14,6% |
|  Gépjárművek, munkagépek | 17 876 | 40 000 | 17 437 | 97,5% | 43,6% |
|  Informatika, labor, raktár | 2 398 | 11 000 | 2 048 | 85,4% | 18,6% |
|  Közmű műtárgyak | 19 916 | 82 000 | 30 764 | 154,5% | 37,5% |
|  Havaria tartalék | 0 | 4 000 | 0 |   | 0,0% |
|  Közérdekű üzemeltetés |  | 3 000 | 90 |   | 3,0% |
| *Eszközfenntartás összesen* | *569 612* | *1 103 318* | *479 831* | *84,2%* | *43,5%* |

## ***Saját kivitelezésben végzett eszközfenntartás***

Saját kivitelezésben az üzemmérnökségek, a Fenntartási és Építési Üzem, az Uszoda és Termálfürdő, valamint a Logisztika és Szállítmányozás végeznek eszközfenntartást, a terv 45,1 %-ra teljesült.

Az üzemmérnökségek saját eszközfenntartása a közmű műtárgyak tervszerű karbantartásából és a váratlan meghibásodások elhárításából áll, a Fenntartási és Építési Üzem tevékenysége a vízmérő-, szivattyú- és kisgépjavítás, gépészeti és lakatos munkák, villamos, automatikai és irányítástechnikai karbantartások. A Logisztika és Szállítmányozás a gépjárművek és munkagépek, az Uszoda és Termálfürdő a létesítmény üzemeltetésével kapcsolatosan felmerülő villamos, gépészeti, lakatos karbantartási munkákat, illetve az esetlegesen felmerülő meghibásodások javítását végzi el.

*Üzemmérnökségek által végzett eszközfenntartás*

Tervszerű karbantartások: kutak, szivattyúk, víztároló létesítmények, védterületek karbantartása, víz- és szennyvízelvezetési hálózatok manuális és műszeres ellenőrzése, mosatása, a lejárt hitelesítésű és meghibásodott vízmérők cseréje, bekötés cserék, stb.

Váratlan meghibásodások elhárítása: bekötések és szerelvényei meghibásodásának javítása, gerincvezeték csőtörések javítása, tűzcsapjavítások és cserék, stb.

Az üzemmérnökségek által végzett eszközfenntartás költsége 336 679 eFt, a terv 45,7 %-a.

*Meghibásodások főbb csoportjainak alakulása*

|  |  |  |  |
| --- | --- | --- | --- |
|   | *2016. I. félév*  | *2017. I. félév*  | *Index*  |
| *Ivóvíz hálózat* |  |  |  |  |  |
| Csőtörések száma |  |  |  |  |  |
|  gerincvezetéken | 132 | db | 138 | db | 104,5% |
|  bekötővezetéken | 205 | db | 228 | db | 111,2% |
| Csőcsere |  |  |  |  |  |
|  gerincvezetéken | 566 | fm | 243 | fm | 42,9% |
|  bekötővezetéken | 1 763 | fm | 1 349 | fm | 76,5% |
| Szerelvény javítások  |  |  |  |  |  |
|  gerincvezetéken | 117 | db | 172 | db | 147,0% |
|  bekötővezetéken | 644 | db | 767 | db | 119,1% |
|  |  |  |  |  |  |
| *Szennyvíz hálózat*  |  |  |  |  |  |
| Dugulások száma |  |  |  |  |  |
|  gerincvezetéken | 149 | db | 156 | db | 104,7% |
|  bekötővezetéken | 251 | db | 244 | db | 97,2% |
| Szennyvízátemelő meghibásodások |  |  |  |  |  |
|  dugulás, gépészeti beavatkozás | 1 738 | db | 1 307 | db | 75,2% |
|  villamos és automatika | 785 | db | 792 | db | 100,9% |

A *vízhálózaton* jelentkezett gerincvezeték meghibásodások nagy része a vas csővezetékek korrodálódásából, valamint az eternit csövek kagylós töréséből és KM-PVC csövek repedéséből ered. Ezek oka lehet a vezetékek kora, műszaki állapota, kivitelezés hibái.

A *bekötővezetéken* bekövetkező meghibásodásokat túlnyomórészt az elöregedett horganyzott vezetékek kilyukadása, régi megfúró idomok és egyéb vas szerelvények korrodálódása okozza. 2017. I. félévben az előző időszakhoz képest magasabb volt a vízmérők, illetve a bekötővezetékek szerelvényeinek fagyás miatt bekövetkezett hibája.

A váratlan meghibásodások számának csökkentését, illetve ezek megelőzését szolgálják a tervszerű csőcserék.

A csőtöréseken kívüli egyéb meghibásodások nagy része jellemzően a régi szerelvényeknél fordul elő: a vízmérő aknákban levő szerelvények korrodálódásából, ólom közdarabok kilyukadásából, a tolózárak tömbszelence folyásaiból, tűzcsapok gumi tömítő felületeinek elhasználódásából ered.

A gerincvezetéki szerelvényeknél látható nagyobb emelkedés elsősorban tűzcsap meghibásodásokat jelent, amelyek kiküszöbölésére intézkedések történtek (pl. mezőgazdasági vízvételezések szabályozása).

A *szennyvíz átemelő dugulások* a 2016. évi szivattyúcserék és a műtárgyak korábbiakhoz képest rendszeresebb karbantartó jellegű tisztítása következtében csökkentek.

*Fenntartási és Építési Üzem által gépészeti és villamos berendezéseken*

*saját tevékenységben végzett fenntartási munkák (db)*

|  |  |  |  |
| --- | --- | --- | --- |
| *Megnevezés* | *2016. I. félév* | *2017. I. félév* | *Index* |
| Búvárszivattyú javítás | 28 | 31 | 110,7% |
| Szennyvízszivattyú javítás | 333 | 200 | 60,1% |
| Centrifugál szivattyú és kompresszor javítás | 130 | 110 | 84,6% |
| Kisgép javítás | 105 | 92 | 87,6% |
| Nagyfeszültségű hálózat és trafó javítás  | 45 | 27 | 60,0% |
| Erősáramú villamos berendezés javítás  | 100 | 93 | 93,0% |
| Egyéb villamos javítás | 0 | 9 |   |
| Üzemirányító és jelátviteli berendezés javítás | 85 | 85 | 100,0% |
| *Összesen* | *826* | *647* | *78,3%* |

A szennyvízszivattyú javítások száma lecsökkent, 2017. I. félévtől kiszervezett tevékenység keretében történik a ritkán előforduló típusú és nagyméretű Flygt gyártmányú szivattyúk javítása keretszerződés alapján,

A centrifugál szivattyúk és kompresszorok javításának csökkenését a karbantartási ütemezés és a javítási igények csökkenése eredményezte.

A nagyfeszültségű hálózatokon és transzformátorokon végzett éves karbantartások 2016. évben nagyobb részben az I. félévben történtek, így a 2017. I. félévi adat a viszonylag magas bázis adathoz képest csökkenést mutat.

*Vízmérő csere, javítás, -hitelesítés*

Jogszabályi változás következtében a vízmérők hitelesítési ideje 2017. évtől 4 évről 8 évre változott. A tervszerű megelőző karbantartás keretén belül társaságunk továbbra is folyamatosan cserélni tervezi a mérőket – évente az eddigi mintegy felét -, így lépcsőzetesen elérve a 8 éves hitelesítési időt.

## *Megbízásba adott eszközfenntartás*

*Megbízásba adott eszközfenntartási munkák* költsége 16,7 %-kal marad el az időarányos tervtől.

*A Fenntartási és Építési Üzem* által megrendelt munkák: nagy átmérőjű vízmérők hitelesítésének, kisgépek, szivattyúk, műszerek, transzformátorok javításának I. féléves teljesítése 6 %, 604 eFt.

*Az Uszoda és Termálfürdő* részére megrendelt munkák értéke az I. félévben a terv 14,6 %-a, 730 eFt.

*Gépjárművek, munkagépek* idegen javítása keretében történik a ZRt. által üzemeltetett gépjárművek, munkagépek kötelező garanciális felülvizsgálata, szervize, valamint a szakszervizben történő javítási munkák. Teljesítési index 43,6 %, 17 437 eFt .

*Informatika, labor, raktár* a ZRt. által üzemeltetett számítógépes hálózat hardver berendezéseinek (számítógépek, szerverek, stb.) ellenőrzését, valamint a laborban használt műszerek, berendezések szervizelését, karbantartását tartalmazza, összességében a terv 18,6 %-át, 2 048 eFt-ot tettek ki.

*Közmű műtárgyak* eszközfenntartási munkáit a ZRt. üzemeltetési területén lévő egyes gépek, berendezések, építmények, területek (légfúvók, iszapcentrifugák, síkrácsok, technológiai műszerek, gázmotorok, riasztók, víztornyok, védőterületek stb.) szervizelése és karbantartása teszi ki, amely az I. félévben a tervezett 37,5 %-a, 30 764 eFt.

# ***Vízminőség, szennyvíztisztítás, környezetvédelem, ellenőrzés***

## *Vízminőség*

A jelentés időszakában 2 584 db ivóvíz, felszíni víz, fürdővíz mintából 1 968 db 28 051 paraméterre kiterjedő kémiai, 2 213 db 8 821 paraméterre kiterjedő bakteriológiai és 992 db 10 440 paraméterre kiterjedő biológiai meghatározást végzett el a laboratórium.

66 alkalommal az eredmények azonnali beavatkozást igényeltek. Az üzemmérnökségek tájékoztatását követően a szükséges beavatkozás elvégzése után ismételt mintázás és vizsgálat következett.

## *A vízminőség megőrzése érdekében végzett tevékenységek*

* Vízmintázás a 16/2016 (V.12.) BM, valamint a 201/2001.(X.25.) Korm.rendelet alapján átdolgozott és a Megyei Kormányhivatal Népegészségügyi Szakigazgatási Szerve által elfogadott ütemterv alapján.
* Az ivóvíz tározók tavaszi és őszi mosatási ütemtervének összeállítása, a mosatás ellenőrzése mintázással, azonnali visszajelzés.
* Szűrőkavics cserék, technológiai módosítások, hálózat mosatások rendkívüli kémiai, bakteriológiai és mikroszkópos biológiai ellenőrzése.
* Lakossági panaszok kivizsgálása.
* A Vas Megyei Kormányhivatal Népegészségügyi Szakigazgatási Szerve hatósági ellenőrzései eredményeinek kezelése.
* Az ütemtervnek megfelelően a kutak és a hálózati ivóvizek radiológiai vizsgálata.
* Kutak gázvizsgálata.
* Havonta eredményes arzén monitoring végzése Tormásliget és Nemesrempehollós vízellátó rendszereken.
* Celldömölk vízellátó rendszeren heti gyakoriságú nitrit, havi gyakoriságú vas és mangán, valamint 2 havi gyakoriságú mikroszkópos biológiai monitoring, Porpác gépházat elhagyó víz 2 havi gyakoriságú, Rábahídvég vízellátó rendszeren havi gyakoriságú, Pápoc I. kút havi gyakoriságú nitrit monitoring végrehajtása.

##

## *Ivóvízellátás technológiai vonatkozásai*

* Celldömölkön nincs vízkezelés, a mélyfúrású kutak vize közvetlenül a hálózatba jut. A 2015. év végén jelentkező biológiai és kémiai problémák óta jelenleg is az alacsony ammóniumtartalmú, de magas vas- és mangántartalmú kutakat (II, IV, V.) üzemeltetjük. A gépházkimenő vízben folyamatos a nátrium-hipoklorit adagolás. Az üzemelő kutak határérték feletti vas, mangán koncentrációja miatt az illetékes Népegészségügyi Szakigazgatási Szervtől ideiglenes határértéket kértünk és kaptunk a következő komponensekre: vas 0,4 mg/l, mangán 0,08 mg/l.

A hatósági előírásnak megfelelően végezzük a nitrit monitoringot havonta, továbbá az ideiglenes határérték miatt a hatóság által előírt sűrített bakteriológiai és biológiai vizsgálatokat. A vizsgálati eredmények alapján a hálózatba vezetett víz kémiai, bakteriológia és biológiai paraméterekre is megfelel a határértékeknek. A vízminőségi problémák megoldására (ammóniamentesítő technológia létesítése) vízminőség javító program van folyamatban. Celldömölk ivóvízminőség javítása a 1084/2016. (II.29) Kormányhatározatban szerepel. A projekt megvalósítását a NFP Nemzeti Fejlesztési Programiroda Nonprofit Kft Celldömölk Város Önkormányzatával közösen koordinálja konzorciumi szerződés keretében. A projekt megvalósításáig a vízjogi üzemeltetési engedély határidejét módosíttattuk 2021. március 30-re. A jelzett határideig folyamatosan végezzük a hatóság által előírt (havi) vízminőségi vizsgálatokat és szükség szerint a hálózatmosatást.

* Rábahídvég, Pápoc, Porpác vízellátó rendszereken a kutak vize határérték feletti vas, mangán és ammónium, Kenyeri vízellátó rendszeren határérték feletti vas és mangán koncentrációval rendelkeznek. A kutak vizei mindegyik rendszeren vízkezelés nélkül jutnak a hálózatba. Az illetékes Népegészségügyi Szakigazgatási Szerv kérelmünkre Rábahídvég, Pápoc és Porpác vízellátó rendszereken vas, mangán, ammónium, Kenyeri vízellátó rendszeren vas és mangán tekintetében egyedi határértéket állapított meg, Rábahídvég és Pápoc rendszerek esetén a gépházkimenő vízre havi, Porpác esetében kéthavi gyakoriságú nitrit-monitoringot írt elő, amelyet folyamatosan teljesítünk. A településeken rendszeres hálózatöblítéseket végzünk és a fogyasztókat folyamatosan tájékoztatjuk.
* A hosszabb távon jelentkező vízminőségi problémák (vas, mangán, mikrobiológia) kezelésére elkészítettük 44 db üzemelő vízkezelő technológia felülvizsgálatát. Javaslatot tettünk a szűrőkavics cserékre, amelyek kivitelezésének ütemezését 2017. évben végeztük el. Meghatároztuk azokat a vízkezelő technológiákat, ahol visszaöblíthetővé kell alakítani a szűrőket, és vasiszap ülepítőt kell kiépíteni.
* Nagysimonyi, Gérce, Hegyfalu, Vasszécseny, Vát, Szeleste, Csehimindszent vízellátó rendszerek esetében a visszaöblíthetőség és vasiszap ülepítő tervezése és engedélyezése megtörtént. A fent felsorolt, továbbá Mesteri vízellátó rendszerek esetében szűrőkavics csere szükséges. Árajánlatkérés van folyamatban Nagysimonyi és Mesteri vízművek szűrőkavics cseréjének megoldására.
* Feltöltöttük a vízellátó rendszerek műszaki adatait a HUMVI szakrendszerbe, amely alapján a program generálja a 2017. évi laboratóriumi vizsgálatok darabszámát. Emellett postai úton 62 vízellátó rendszer 2017. évi vízminőségi ütemtervét benyújtottuk a Hatóságnak, amelyről minden esetben elfogadó határozatot kaptunk.
* Az OKK-nak elkészítettünk és benyújtottunk 3 darab vízbiztonsági tervet (Halogy, Tormásliget, Nemesrempehollós) véleményezésre. 8 db tervet (Rum, Porpác, Jákfa, Sárvár-Lánkapuszta, Hegyfalu, Gersekarát, Farkasfa, Szarvaskend) az OKK szakvéleménye alapján javítottunk. A 11 db vízbiztonsági tervet szakvéleménnyel együtt benyújtottuk az illetékes hatósághoz elfogadásra. A beadási határidő 2017. július 1. volt
* Folyamatban van Szombathely-Kőszeg vízellátó rendszer Vízbiztonsági Tervének ötéves felülvizsgálata, amelyet az illetékes Hatóságnak 2017. szeptember 11-ig kell benyújtani.

## *KEHOP ivóvízminőség-javító, szennyvízelvezetési és –tisztítási pályázatok*

A KEHOP pályázatokat a 339/2014. (XII. 19.) Korm. rendelet szerint a Nemzeti Fejlesztési Programiroda Nonprofit Kft. (NFP) mint konzorcium vezető koordinálja. Az NFP az önkormányzatokkal megkötött konzorciumi szerződések alapján elvégzi a projektek menedzselését és lefolytatja a közbeszerzési eljárásokat is. A projektek megvalósulása érdekében társaságunk üzemeltetői és műszaki szempontokat figyelembe véve adatszolgáltatásokat és szakmai segítséget nyújt a pályázó önkormányzatoknak, valamint az NFP-nek.

*KEHOP ivóvízminőség-javító program*

A 201/2001 (X.25.) Korm. rendeletben előírt minőségű víz biztosításáért az érintett, valamint az éves fejlesztési keretben az 1084/2016. (II. 29.) Korm. határozattal nevesített önkormányzatoknak az NFP-vel közösen (konzorciumban) van lehetősége a KEHOP ivóvízminőség-javító programban való részvételre.

Az alábbi vízbázisok kapnak a 2014-2020. programozási időszakban támogatást

a KEHOP keretében:

*Folyamatban lévő pályázatok*

*Vízbázis Előkészítés Kivitelezés várható megkezdése*

Tormásliget-Halogy (közös pályázat) 2011. év 2017. év

Porpác 2012. év 2018. év

Celldömölk 2016. év 2018. év

Répcelak 2017. év 2018. év

Pápoc 2017. év 2018. év

Vönöck 2017. év 2018. év

Rábahídvég 2017. év 2018. év

*Kivitelezés-próbaüzem alatt lévő pályázatok*

*Vízbázis Kivitelezés megkezdése Várható befejezése*

Nemesrempehollós 2017. év 2018. év

Nemesrempehollós vízbázis vízminőség-javító projekt megvalósítása a KEHOP-2.1.1. pályázat keretében 2015. év végén, Tormásliget és Halogy vízbázisok (közös pályázat) KEHOP 2.1.2. pályázat keretében 2016. I. negyedévben az NFP koordinációjával és társaságunk közreműködésével (adatszolgáltatások, műszaki tartalom javaslat összeállítása, stb.) elindult. Nemesrempehollós vízbázis fejlesztésére vonatkozó közbeszerzés (tervezési és kivitelezési feladatokra) az NFP koordinálásával megtörtént, a kivitelezés elkezdődött (kivitelező: Szabadics ZRt).

Tormásliget és Halogy vízbázisok vízminőség-javítása projekt közbeszerzése megtörtént, a projektrészekre (távvezeték, telepfejlesztés, hálózatrekonstrukció) különböző kivitelező került kiválasztásra (kivitelezők: Juhai és Társa Kft., HYDROCOMP Kft., Szabadics ZRt).

Porpác és Celldömölk vízbázis projektmunkái a KEHOP 2.1.3. pályázati felhíváson belül 2016. év elején megkezdődtek: az NFP és Porpác község, valamint Celldömölk város önkormányzata aláírták a pályázati támogatáshoz szükséges Konzorciumi megállapodásokat.

A VASIVÍZ ZRt. szakmai munkája alapján az OKK támogató szakvéleményével és az NFP további fejlesztési igények befogadásával további vízbázisok – Répcelak, Pápoc, Vönöck, Rábahídvég – kerültek az 1084/2016. (II. 29.) Korm. határozattal a 2016. éves fejlesztési keretbe mint KEHOP 2.1.3 nevesített pályázatok. A vízbázisok tulajdonosaival a Konzorciumi megállapodások aláírásra kerültek.

*Szennyvízelvezetési és –tisztítási pályázatok*

A 25/2002 (II.27.) Korm. rendeletben előírt derogációs kötelezettségek teljesítéséhez az éves fejlesztési keretben az 1084/2016. (II. 29.) Korm. határozattal nevesített önkormányzatok vehetnek részt a KEHOP szennyvízelvezetési és –tisztítási programban. Az egyes projektek összköltségének 5%-áig lehetőség van a meglévő hálózatok rekonstrukciójára is.

*Folyamatban lévő pályázatok*

|  |  |  |
| --- | --- | --- |
| *Agglomeráció* | *Előkészítés* | *Kivitelezés várható megkezdése* |
| Csepreg (Csepreg, Horvátzsidány, Kiszsidány, Ólmod) szennyvíztisztító telep fejlesztése | 2015-2016.  | 2017. II. félév (I. félévben tervezés és engedélyezés) - kivitelező Swietelsky Magyarország Kft. |
| Szentgotthárd (Máriaújfalu városrész csatornázása) | 2015-2016.  | 2017. júliusban megkezdődött - kivitelező Colas Alterra Zrt. |
| Celldömölk (Izsákfa városrész csatornázása, szennyvíztisztító telep korszerűsítése) | 2015-2016.  | 2017. II. félév (I. félévben tervezés és engedélyezés) - kivitelező Szabadics Zrt. |
| Jánosháza agglomeráció bővítése új csatornarendszerek (Duka, Karakó, Kemenespálfa, Kissomlyó, Nemeskeresztúr) rácsatlakozásával és szennyvíztisztító telep rekonstrukció | 2015-2016.  | 2017.  |
| Hegyfalu és Térsége (Hegyfalu, Szeleste, Ölbő, Pósfa) csatornázás és szennyvíztisztító telep létesítése | 2015-2016.  | 2017. |
| Ivánc (Ivánc, Csákánydoroszló) szennyvíztisztító telep teljes rekonstrukciója | 2016-2017.  | 2018.  |
| Nádasd (Nádasd, Katafa) szennyvíztisztító telep teljes rekonstrukciója | 2016-2017.  | 2018.  |
| Körmend agglomeráció bővítése új csatornarendszerek rácsatlakozásával (Egyházashollós, Magyarszecsőd, Molnaszecsőd, továbbá a BM jóváhagyta Magyarnádalja, Kemestaródfa, Pinkamindszent és Vasalja csatlakozását, de a nevesítéshez a NFM további döntései szükségesek) | 2016-2017.  | 2017.  |
| Vasvári agglomeráció bővítése új csatornarendszer (Alsóújlak) rácsatlakozásával  | 2016-2017. év | 2018.  |
| Szombathelyi agglomeráció bővítése új csatornarendszerek rácsatlakozásával (Bozzai, Kenéz, Pecöl, Megyehíd) | 2016-2017. év | 2017.  |
| Répcelak telep rekonstrukció (a BM jóváhagyta Csánig csatlakozását, de a nevesítéshez a NFM további döntései szükségesek) | 2016-2017. év | 2018.  |
| Egyházashetye központú agglomeráció bővítése új csatornarendszerek rácsatlakozásával (Boba és Nemeskocs) | 2017.  | 2018.  |

Szergény, Kemenesmagasi és Vönöck községek a 25/2002.(II.27.) Korm. rendelet szerinti új agglomerációját a BM jóváhagyta. Csénye és Bögöt községek csatlakozását a sárvári szennyvízelvezetési és –tisztítási agglomerációhoz a BM jóváhagyta. A projektek nevesítéséhez a NFM további döntései szükségesek. Nevesítésük esetén szintén KEHOP támogatásban részesülhetnek.

2016-ban az NFP a szükséges közbeszerzési eljárásokat lefolytatta a kivitelezők kiválasztására Szentgotthárd, Csepreg és Celldömölk agglomerációkhoz. A többi nevesített projektben a részletes konzorciumi szerződéseket az önkormányzatokkal megkötötte, a támogatási szerződéseket a Nemzeti Fejlesztési Minisztériummal aláírta, nyílt eljárásban régiónként négy-négy vállalkozást választott ki keret-megállapodással. Ezek között az egyes projektekre vonatkozóan 2017-ben hirdetmény nélküli tárgyalásos eljárásokat folytat le az NFP a kivitelezők kiválasztására. Az I. félévben az eljárások előkészítését végezte.

## *Szennyvíztisztító telepek üzemelési körülményei*

A laboratóriumban a félév folyamán elvégzett önellenőrzési és üzemeltetést segítő technológiai vizsgálatok száma: kémiai 3096 db, bakteriológiai 42 db, biológiai 333 db.

Társaságunk a szennyvíztisztító telepeket a rendelkezésére álló eszközökkel a lehető legkörültekintőbben üzemelteti.

A tisztított szennyvizek minősége többnyire az elvárható értéknek megfelelő. Határérték túllépés elsősorban azokon a telepeken jelentkezett, ahol a megfelelő technológiai feltételek nem biztosítottak (fejletlen irányítástechnika, bejelzés hiánya, elégtelen fúvó- ill. iszapkezelési kapacitás, tápanyag eltávolító fokozat hiánya, túlterheltség, stb). Az utóbbi időben üzemeltetésre átvett szennyvíztisztító telepeken (Celldömölk, Kemenesmihályfa, Kemenessömjén, Kemenesszentmárton, Mersevát) a határérték túllépéseket elsősorban azok műszaki állapota - az elmaradt karbantartások - okozták.

Szalafő, Magyarszombatfa, és Ispánk települések szennyvízelvezetési és -tisztítási rendszererein 2017. február 1-jétől a Katasztrófavédelem a szennyvíz elszállítására közszolgáltatót jelölt ki, az általa elszállított szennyvizet a körmendi és kisebb részben a szombathelyi szennyvíztisztító telepen fogadjuk kezelésre.

Társaságunk a tárgyidőszakban a szennyvíztisztító telepek reskonstrukcióját, fejlesztését a szennyvízközmű-használati díj, az önkormányzatok által korábbi években fejlesztési támogatásként visszaadott használati díj és az amortizáció terhére folytatta, amelynek eredményeképpen nőtt az üzembiztonság. Ezek elsősorban vegyszeradagolás kiépítését, szivattyúk pótlását, műszer beszerelést, állagmegóvást tartalmaztak.

Súlyos üzemeltetési nehézséget okoz, hogy - bár a csatornahálózatok túlnyomó része elválasztó rendszerű - csapadékos időben a szennyvíztisztító telepekre érkező szennyvíz mennyisége jóval meghaladja a névleges terhelhetőségnek megfelelő értéket, ami a telepek rövidebb-hosszabb ideig tartó üzemzavarát okozza (elsősorban Bajánsenye, Ivánc, Egyházasrádóc, Gersekarát, Hegyhátszentjakab, Rádóckölked, Csepreg, Jánosháza, Répcelak, Szentpéterfa, Felsőcsatár tisztítótelepeken).

Répcelak és Csepreg csatornahálózatán béleléses technológiával próbáljuk mérsékelni a vízbetöréseket. 2017. I. félév során csapadékvíz terhelés miatt havária helyzet alakult ki Körmend, Pankasz, Szakonyfalu, Őriszentpéter és Táplánszentkereszt szennyvízelvezető hálózatán, amelyeket tehermentesíteni kellett. A higított szennyvizet felszíni vízbe szivattyúztuk, amely miatt várhatóan rendkívüli vízszennyezési bírságokat szab ki a hatóság.

## *Szombathely-Kőszeg regionális csatornarendszer szennyvíztisztító telepének működése*

*Szennyvíztisztítás*

2017. I. félévben 3 338 em3 szennyvíz tisztítása történt, amely 17 %-kal alacsonyabb a 2016. I. félévi 4 003 em3-nél.

A mechanikai fokozat 427 t szennyeződést távolított el a szennyvízből, ez 90 % az előző év hasonló időszakának mennyiségéhez képest. A biológiai fokozat műtárgyai megfelelően üzemeltek.

A kifolyó szennyvíz paraméterei a heti önkontroll mérések alapján minden esetben határérték alatt voltak. Hatósági ellenőrzés nem volt.

*Iszapkezelés illetve biogáz termelés*

Az előülepítőkből elvett nyers- vagy primer iszap gravitációs sűrítés után, keverve a biológiai fokozatról elvett gépi sűrített fölös eleven-iszappal, a rothasztó tornyokba kerül. Az itt keletkezett biogáz túlnyomó részéből a gázmotorok villamos energiát állítanak elő, a fennmaradó rész kazánokban történő elégetése a telep fűtéséhez járul hozzá.

A gázmotorok által termelt hőt is felhasználjuk a tornyok fűtéséhez és a használati melegvíz (fűtés, csapi melegvíz) előállítására.

A 60 em3 feladott iszapból a bázisidőszakhoz képest 19 %-kal kevesebb, 460 em3 biogáz keletkezett. 400 em3 biogázból a gázmotorok 804 130 kWh villamos energiát termeltek, ez 21 %-kal alacsonyabb az előző év hasonló időszakához képest.

*Iszapelhelyezés, komposztálás*

A szennyvíztisztító telepről az előző időszaki mennyiséghez képest 12 %-kal több, 4726 t rothasztott, víztelenített iszap került a komposztáló telepre. A keletkezett szennyvíziszap hasznosítása a komposztálás mellett – figyelembe véve a fenntartható fejlődést szolgáló célokat –mezőgazdasági területekre került kihelyezésre. A komposztáláshoz szükséges faaprítékot mint struktúraanyagot teljes mennyiségében önköltségi (darálás, szállítás) áron sikerült biztosítani.

## *Szennyvíziszap elhelyezés, környezetvédelem*

A társaság által üzemeltetett szennyvíztisztító telepeken keletkező szennyvíziszapokat elsősorban mezőgazdasági területeken történő elhelyezéssel hasznosítjuk.

A szombathelyi szennyvíztisztító telepen keletkező szennyvíziszap a Csepreg, Peresznye, Felsőcsatár, Kenyeri, Pornóapáti, Meggyeskovácsi, Egyházasrádóc, Püspökmolnári, Nagykölked, Ják, Kám, Bögöte, Külsővat, Sitke, Rábahídvég, Uraiújfalu, Tokorcs, Kemenesszentmárton, Kemenesmihályfa, Kemenessömjén és Mersevát településeken üzemelő szennyvíztisztító telepekről beszállított szennyvíziszapokkal együtt kerül rothasztásra, víztelenítésre, majd komposztálás után mezőgazdasági területeken történő hasznosításra.

Egyházashetyéről és Szentpéterfáról a víztelenített szennyvíziszapot a szombathelyi komposztáló telepre szállítjuk.

Jánosházán a víztelenített, szalmával kevert iszap mezőgazdasági felhasználásra, beszántásra kerül.

Répcelakon - a Nickről beszállított iszappal együtt -, valamint Vasváron – a Csehimindszentről és Oszkóról beszállított iszappal együtt -, továbbá Celldömölkön és Sárváron a folyékony szennyvíziszapot átmeneti tárolás után injektálással juttatják ki mezőgazdasági területekre.

Körmenden a helyi szennyvíztisztító telepen keletkező szennyvíziszapon felül víztelenítik még Gersekarát, Hegyháthodász, Hegyhátszentjakab, Nádasd, Ivánc és Őriszentpéter szennyvíztisztítójában keletkezett sűrített szennyvíziszapokat, valamint 2017. I. februártól – a víztelenítő berendezés meghibásodása miatt - Bajánsenye szennyvíztisztítójából Körmendre szállított szennyvíziszapot.

A víztelenített szennyvíziszapot Körmendről és Bajánsenyéről a Müllex-Körmend Kft. szállítja el és használja fel komposztálást követően az általa üzemeltetett hulladéklerakón takaróföldként.

Szentgotthárdról, valamint Csörötnek és térségéből a Heiligenkreuz-ban (Ausztria) történő tisztítás után keletkező szennyvíziszapot hulladék-behozatali engedéllyel a visszaszállítást követően szintén mezőgazdasági területeken helyezzük el.

2017. I. félévben Szombathely Vépi úti telephelyről és a Fedett Uszodából történt 838 kg veszélyes hulladék elszállítása. Tárgyidőszakban teljesített környezetvédelmi kötelezettségeink - hulladékszállítás, környezetterhelési díjak - összköltsége 20 621 eFt.

## *Üzemellenőrzés, csatornabírság*

2017. I. félévben a 220/2004. (VII. 21.) Korm. rendelet és a 27/2005. (XII. 06.) KvVM rendelet alapján 2 kibocsátó ellenőrzésére került sor 3 alkalommal. A mintavételek, vizsgálatok akkreditáltak, így az esetleges csatornabírságok alapjait képezhetik.

Az előzetes becslések alapján 346 eFt csatornabírság bevételre számíthatunk.

## *Hatósági ellenőrzés, szennyvízbírság*

Az élővíz szennyezések után a szennyvízbírságot a Vas Megyei Katasztrófavédelmi Igazgatóság szabja ki. A 2016. évre vonatkozó, 2017. évben fizetendő bírság várható összege 3,5 mFt.

# ***Létszám- és bérgazdálkodás***

*Korrigált munkajogi állományi létszám (fő)*

|  |  |  |  |  |  |
| --- | --- | --- | --- | --- | --- |
|  | *2016. I. félév tény* | *2017. évi1. sz. mód.terv* | *2017. I. félév tény* | *tény/* *bázis*  | *tény/ terv*  |
| Teljes munkaidős | 616 | 606 | 601 | 97,6% | 99,2% |
| Nem teljes munkaidős | 13 | 14 | 16 | 123,1% | 114,3% |
| *Összesen* | *629* | *620* | *617* | *98,1%* | *99,5%* |
|  |  |  |  |  |  |

*A munkavállalók éves átlagos statisztikai állományi létszáma állománycsoportonként (fő)*

|  |  |  |  |  |  |
| --- | --- | --- | --- | --- | --- |
|  |  *2016. I. félév*  |  *2017. I. félév*  | *Index* |  |  |
| Teljes munkaidős | 606,4 | 596,0 | 98,3% |  |  |
| Nem teljes munkaidős\* | 13,8 | 15,7 | 113,8% |  |  |
| *Összesen* | *620,2* | *611,7* | *98,6%* |  |  |
| \*havi 60 óra alatt foglalkoztatottak nélkül |  |  |  |  |
|  |  |  |  |  |  |

A ZRt. üzleti tervében 2017. december 31-re meghatározott betölthető álláshelyek száma 620.

*Bérköltség állománycsoportonként (eFt)*

|  |  |  |  |  |  |
| --- | --- | --- | --- | --- | --- |
|  | *2016. I. félév tény* | *2017. évi1. sz. mód.terv* | *2017. I. félév tény* | *tény/* *bázis*  | *tény/* *terv*  |
| Teljes munkaidőben fogl. bére | 855 439 | 1 967 847 | 916 761 | 107,2% | 46,6% |
| Nem teljes munkaidős fogl. bére | 11 492 | 27 793 | 15 413 | 134,1% | 55,5% |
| Egyéb bérek  | 8 813 | 18 327 | 9 536 | 108,2% | 52,0% |
| *Összesen* | *875 744* | *2 013 967* | *941 710* | *107,5%* | *46,8%* |
|  |  |  |  |  |  |

Az üzleti terv 2017. január 1-jétől 4 %-os, július 1-jétől újabb 6 %-os bértömeg növekedést tartalmaz.

2017. I. félévben költségként elszámolt bér 941 710 eFt, amely az éves tervszám 46,8 %-a, az előző időszak bértömegénél 7,5 %-kal magasabb. Az üzleti tervben meghatározott 4 %-os mértéket meghaladó költséget főként a működtetési bértartalék terhére az 583 fő részére 50 eFt/fő, összesen 29 150 eFt értékben 2017. júniusban elszámolt, júliusban kifizetett „nyári jutalom” okozta.

A béren kívüli juttatási elemeket tartalmazó - cafeteria – rendszer 2017. évben is minden munkavállaló számára egyenlő feltételekkel biztosítja a különböző juttatások közti szabad választást.

A teljes munkaidőben foglalkoztatott munkavállalók részére biztosított juttatások bruttó (azaz adóval és járulékokkal növelt) összege 240 eFt/fő/év, részmunkaidő esetében a juttatás a munkaidő arányában jár (minimum 60 eFt/fő/év).

A cafeteria-keret az év folyamán egyenletesen, havi bruttó 20 eFt/fő értékben használható fel, kivétel a lakáscélú hiteltörlesztés, amely elem esetében a juttatás 10 hónapra egyenletesen elosztva, havi 24 eFt értékben vehető igénybe.

A 2017. évi törvényi változások miatt a cafeteria rendszer elemei megváltoztak.

Adómentes juttatásként választható a Kultúra Erzsébet-utalvány 50 eFt/fő/év, a Sport Erzsébet-utalvány korlátlan összegben, illetve a cafeteria keretösszeg maximumáig a lakáscélú hiteltörlesztéshez nyújtott munkáltatói támogatás, valamint 2017. évtől a mobilitás célú lakhatási támogatás. A Széchenyi-pihenőkártyát és a 2017-ben új elemként bevezetett 100 eFt készpénz juttatást 34,5 %-os adó terheli. Az önkéntes kölcsönös nyugdíj- illetve egészségpénztári befizetés, valamint az Étkezési Erzsébet-utalvány után 43,66 % adó fizetendő.

Az I. félév során a működtetési bértartalékból 35 386 eFt került felhasználásra: 1 munkavállaló VASIVÍZ Emlékérmet kapott, 9 munkavállaló Oklevélben részesült, a jutalom összege 1 650 eFt. A Haladás Stadion építési munkáival kapcsolatban 35 fő részesült 2 643 eFt jutalomban, a Berzsenyi tér rekonstrukciós munkáiért 1943 eFt összegű jutalmat kapott 23 fő. 583 fő részesült 50 eFt/fő összegben „nyári jutalomban” összesen 29 150 eFt értékben. A szervezeti egységek bérmaradványából jutalom nem került kifizetésre, a Kollektív Szerződés alapján 21 főnek összesen 5 221 eFt jubileumi jutalom kifizetése történt, amely nem része a bérköltségnek.

2017. I. félév teljes munkaidős átlagkeresete 254 232 Ft/fő/hó, a bázis időszak 231 450 Ft/fő/hó átlagkereseténél 9,8 %-kal magasabb. Ez egyrészt a bértömeg növekedéséből, másrészt a létszám csökkenéséből adódik.

# ***Pénzügyi helyzet***

A Társaság likviditását döntő mértékben a víz- és csatornaszolgáltatásból származó bevétel határozza meg, amely 2017. I. félévben az összes bevétel 85,8 %-át tette ki. Az elsődleges tevékenységekről 381 705 db számla készült.

*Az üzleti terv teljesítési időpontjában a 30 napon túli lejárt követelések*

*és megoszlásuk a lejárat ideje szerint*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   |   |   |   |   |   |  |  | *eFt* |
| *Lejárat ideje* | *2016. jún. 30.* | *2016. dec. 31.* | *2017. jún. 30.* | *2017. jún.30/2016. jún.30.* | *2017. jún.30/2016. dec. 31.* |
| 31-90 nap | 30 643 | 8% | 42 130 | 13% | 32 004 | 9% | 104,4% | 76,0% |
| 91-180 nap | 48 568 | 13% | 36 108 | 11% | 60 178 | 17% | 123,9% | 166,7% |
| 181-365 nap | 78 800 | 21% | 28 475 | 9% | 53 745 | 15% | 68,2% | 188,7% |
| 365 napon túl | 219 618 | 58% | 228 133 | 68% | 218 152 | 60% | 99,3% | 95,6% |
| *Összesen* | *377 629* | 100% | *334 846* | 100% | *364 079* | 100% | 96,4% | 108,7% |
|  |  |  |  |  |  |  |  |  |

*Az üzleti terv teljesítési időpontjában a 30 napon túli lejárt követelések és megoszlásuk a lejárat ideje szerint a víziközmű-használati díjból megvalósult önkormányzati építési munkák lejárt fizetési határidejű számlaértékével csökkentve*

eFt

|  |  |  |  |  |  |
| --- | --- | --- | --- | --- | --- |
|  | *2016. jún. 30.* | *2016. dec. 31.* | *2017. jún. 30.* | *2017. jún.30/2016. jún.30.* | *2017. jún.30/2016. dec. 31.* |
| 31-90 nap | 27 559 | 7% | 26 189 | 8% | 24 857 | 7% | -2 702 | -1 332 |
| 91-180 nap | 18 832 | 5% | 13 977 | 4% | 12 761 | 4% | -6 071 | -1 216 |
| 181-365 nap | 30 116 | 8% | 20 370 | 6% | 18 619 | 5% | -11 497 | -1 751 |
| 365 napon túl | 200 800 | 53% | 195 014 | 58% | 196 089 | 54% | -4 711 | 1 075 |
| *Összesen* | *277 307* | 73% | *255 550* | 76% | *252 326* | 69% | *-24 981* | *-3 224* |

Az 1-30 nap lejáratú kintlévőség összege nagyon különböző lehet attól függően, hogy a leolvasási és számlázási ütemterv szerint kibocsátott számlák fizetési határideje a vizsgált időszakra esik, vagy átkerül a következő időszakra. Az 1-30 nap lejáratú követelések összege 2017. június 30-án 87 681 eFt, az előző év hasonló időpontjában ez az összeg 90 968 eFt volt.

A 2017. június 30-i 30 napon túli lejárt kintlévőség az értékesítés nettó árbevételéhez viszonyítva 10,8 %, 2016. I. félévben 11,8 %.

Az önkormányzati építési munkák lejárt fizetési határidejű számlaértékével korrigált kintlévőség aránya az önkormányzati víziközművek építési-szerelési munkáiból származó értékkel korrigált értékesítési nettó árbevételhez viszonyítva 2017. június 30- án 7,8 %, bázis időszakban 9 %.

*A kintlévőségek csökkentésére irányuló tevékenységek*

Az a felhasználó korlátozható az ivóvíz szolgáltatásban, aki a *fizetéssel 60 napot meghaladó késedelem*be esett, fizetési haladékról, részletfizetésről egyeztetést kezdeményezett, de az nem vezetett eredményre, továbbá akinek írásban legalább kétszer, az átvétel igazolására alkalmas módon (ajánlott valamint tértivevényes levél) történt a felszólítása, illetve az intézkedésről a megyei népegészségügyi szakigazgatási szerv értesítése a felszólítással egyidejűleg, majd a korlátozás bevezetése előtt 8 nappal megtörtént.

A *fizetési felszólítás* kiküldése még tovább hosszabbítaná a behajtás időtartamát, ezért ezek száma jelentősen lecsökkent.

A *fizetési határidő lejárta után 20 nappal a 8 000 Ft feletti összeggel tartozóknak kiküldjük az 1. számú korlátozási/kizárási felszólítást (K1).* A felszólításban megjelölt határidő lejártát követően azoknak a felhasználóknak küldünk *2. sz. felszólítást (K2), akiknek a tartozása legalább 40 napja lejárt,* az ebben közölt határidőt követően nyílik lehetőség a szolgáltatás korlátozására, amennyiben a tartozás teljes összege nem kerül kiegyenlítésre.

Az előzőekben említett intézkedések hatására sem fizetők ellen 1 millió Ft alatti tartozás esetén *fizetési meghagyás* kibocsátása kérhető a Magyar Országos Közjegyzői Kamara elektronikus rendszerén keresztül. Ennél nagyobb összegű tartozás peres eljárásban érvényesíthető.

|  |  |  |  |
| --- | --- | --- | --- |
|   | 2016. I. félév | 2017. I. félév | Index |
| Kiküldött fizetési felszólítás | 8 289 | db | 11 099 | db | 133,9% |
| Elindított 1. korlátozási-kizárási eljárás | 5 925 | db | 6 403 | db | 108,1% |
| Elindított 2. korlátozási-kizárási eljárás | 1 856 | db | 1 673 | db | 90,1% |
| Elindított 1. korlátozás-kizárás tőketartozása  | 191 686 | eFt | 159 479 | eFt | 83,2% |
| Elindított 2. korlátozás-kizárás tőketartozása  | 92 149 | eFt | 45 430 | eFt | 49,3% |
| *1 db elindított 2. korlátozás-kizárásra jutó tőketartozás* | *50* | *eFt* | *27* | *eFt* | *54,7%* |
| Tényleges korlátozás-kizárás | 60 | fogy. | 62 | fogy. | 103,3% |
| *Tényleges/elindított korlátozás-kizárás* | *3,2* | *%* | *3,7* | *%* | *114,6%* |
| Tőketartozásból befolyt összeg | 136 875 | eFt | 102 199 | eFt | 74,7% |
| *Befolyt összeg/tőketartozás* | *48* | *%* | *50* | *%* | *103,4%* |
| Fiz. és korl./kizárási felszól-ra befiz. késedelmi kamat | 1 440 | eFt | 1 701 | eFt | 118,1% |
| Részletfizetési kedvezményben részesült | 584 | fogy. | 394 | fogy. | 67,5% |
| Részletfizetés tőketartozása | 40 640 | eFt | 29 607 | eFt | 72,9% |
| Fizetési meghagyás kibocs. iránt beadott kérelem | 167 | db | 164 | db | 98,2% |
| Fiz.meghagyás kibocsátása iránti kérelmek összege | 21 912 | eFt | 18 526 | eFt | 84,5% |
| Fiz.meghagyás kibocsátás hatására befiz. összeg | 562 | eFt | 119 | eFt | 21,2% |

Amennyiben a jogerős fizetési meghagyás hatására sem történik meg a tartozás kiegyenlítése,

azt bírósági végrehajtásra adjuk tovább:

|  |  |  |  |
| --- | --- | --- | --- |
|   | 2016. I. félév | 2017. I. félév | Index |
| Bírósági végrehajtásra adott követelés | 92 | db | 128 | db | 139,1% |
| Bírósági végrehajtásra adott köv. tőkeösszege | 12 231 | eFt | 10 685 | eFt | 87,4% |
| *1 bírósági végrehajtásra adott köv. tőkeösszege* | *133* | *eFt* | *83* | *eFt* | *62,8%* |
| Követelések teljes végrehajtási ügyértéke | 22 788 | eFt | 18 407 | eFt | 80,8% |
| (tőketart, fiz.meghagyások és végrehajt. ktge, illetékek, kés.kamat) |  |  |  |  |  |
| A végrehajtás alatt álló eljárásokból |  |  |  |  |  |
| az időszakban befolyt összeg | 11 763 | eFt | 14 603 | eFt | 124,1% |
| Ingatlanra bejegyzett tőkekövetelés |  |  |  |  |  |
| a beszámolási időszak utolsó napján | 292 | eFt | 2 560 | eFt | 876,7% |

Tapasztalataink szerint a fizetési felszólítások, valamint a korlátozási/kizárási eljárás elindítása és főként a tényleges korlátozás/kizárás ösztönzi a felhasználókat tartozásuk kiegyenlítésére. 2015. augusztus 1-jén – az SZMSZ szerint az Ügyfélszolgálat szervezetén belül - kezdte meg működését a korlátozási-kizárási csoport. A Pénzügy szervezetén belül 2016. augusztus 1-től 2 fő telefonos kintlévőség kezelőt alkalmazunk, továbbá újra növeltük a kiküldött fizetési felszólítások számát.

A korlátozási-kizárási csoport elsődleges feladata a K2 felszólításban megjelölt 5 munkanapon belül a korlátozás vagy kizárás végrehajtása, illetve a tartozás rendezését követő 3 napon belül a szolgáltatás helyreállítása. A csoport további feladata a korlátozott/kizárt felhasználási helyek időszakos ellenőrzése, az elhagyott, üresen álló ingatlanok feltérképezése, bekötéseik rendezése, valamint a hosszú ideje korlátozott és nagy összeggel tartozó felhasználási helyek esetében a lakossági felhasználók kizárása ott, ahol a szolgáltatás közkútról megoldható. Ezen esetekben a kintlévőség csökkentése mellett cél az is, hogy az adós tartozása ne növekedjen számottevően.

2017. január 1-től 2017. június 30-áig a pénzügytől kapott listák alapján a településeken összesen 731 felhasználási helyet, azon belül 667 lakossági felhasználót és 64 gazdasági társaságot kerestek fel korlátozás/kizárás céljából.

Ebben az időszakban a korlátozási/kizárási listákon szereplő lakossági felhasználók összes tartozása 13.368.591 Ft volt, ebből 12.738.649 Ft került befizetésre (95,3%), a gazdasági társaságok összes tartozása 7.075.416 Ft volt, ebből 5.863.968 Ft került befizetésre (82,9%).

Mind nagyobb számban fordulnak a fogyasztók részletfizetési kérelemmel társaságunkhoz, de sok esetben ennek fizetését sem tudják teljesíteni. Ezek a részletfizetési eljárások is módosítják a lejárt kintlévőség korcsoportonkénti összegét. Növekszik azon jelentős fogyasztású közületek, intézmények száma is, amelyek a számlákat több hónapos késéssel fizetik, egy-egy felhasználó egyre nagyobb tartozást halmoz fel.

Aki tartozását néhány hónapon belül nem tudja, vagy nem akarja kiegyenlíteni, a 180 napon túli tartozások összegét növeli, amely időpont után nagyon alacsony a befizetések aránya. A 30 napon túli lejárt tartozások több mint felét kitevő 365 napon túli tartozások összege elsősorban nagy összeggel tartozó, tartós likviditási gondjaik miatt jelentős késedelemmel fizető cégek, valamint az évek óta nem, vagy alig fizető magánszemély felhasználók 100 eFt feletti tartozásaiból ered. A velük szemben indított végrehajtási eljárások egy részében jelenleg tényleges pénzbevételt nem realizálunk. Jellemzően letiltható jövedelmük nincsen, vagy más letiltások miatt követelésünket sorba állítják. Esetükben - amennyiben rendelkeznek ingatlannal – jelzálogjogot jegyeztetünk be.

\* \* \*

Társaságunk működését 2017. évben is alapvetően meghatározza a Vksztv. által előírt **keresztfinanszírozástilalma**, amely alapján nem finanszírozhatók az elsődleges víziközmű-szolgáltatási tevékenységek eredményéből a másodlagos tevékenységek, sőt elsődleges tevékenységek között is érvényes ez az előírás.

Fentiek figyelembevételével társaságunk elkészítette a 2017. évi **üzleti tervét**, amelyet az Igazgatóság a 3/2017.(II.10.) és a Felügyelő Bizottság a 3/2017.(II.10.) számú határozatában előírt módosításokkal egyhangúan elfogadott.

A 2017. évi üzleti terv 1. számú módosítását a bérfejlesztéshez kapcsolódó bértömeg növelés miatt 2017. április 13-án terjesztettük az Igazgatóság és Felügyelőbizottság elé.

Az Igazgatóság és a Felügyelő Bizottság 2017. április 13-án tárgyalta és elfogadta társaságunk **2016. évi beszámolóját,** valamint meghatározta az éves rendes közgyűlés időpontját és annak napirendi pontjait.

A 2017.évi üzleti terv I. negyedéves értékelését elvégeztük, az erről szóló beszámolót a Felügyelő Bizottság a 18/2017 (VI.02.), az Igazgatóság a 22/2017 (VI.02.) számú határozatában egyhangúan elfogadott.

**Őriszentpéter, Kisrákos, Nagyrákos, Pankasz, Viszák, Ispánk, Bajánsenye és Kercaszomor** települések szennyvízelvezetési és -tisztítási rendszereinek közérdekű üzemeltetésére a MEKH 2015. augusztus 25-től társaságunkat jelölte ki. A rendszerekre vonatkozó működési engedély 2017. március 3-tól hatályos. Az érintett települések használati díjára vonatkozó elszámolási kötelezettségünket az előírtak szerint teljesítettük.

A Hivatal **Ispánk, Szalafő** és **Magyarszombatfa** szennyvízelvezetési és –tisztítási rendszereinek közérdekű üzemeltetésére 2015. augusztus 25-től szintén Társaságunkat jelölte ki. A három település szennyvíztisztítását végző létesítmények a 2016. december 22-én kézhez kapott MEKH határozat értelmében nem minősülnek víziközműnek, a csatornahálózatok pedig közműpótló vízilétesítményként üzemeltethetők. A határozattal összhangban módosult a vízjogi üzemeltetési engedély is, mely az Önkormányzatokat jelölte meg engedélyesnek. A szolgáltatás folyamatosságának biztosítása, valamint a környezeti károk megelőzése érdekében táraságunk 2017. januárjában vállalkozási szerződés keretében szállította el és ártalmatlanította a nem közművel összegyűjtött háztartási szennyvizet.

A 2016. évi **lakossági csatornaszolgáltatás támogatásának** elszámolását elkészítettük (Csörötnek, Hegyhátszentjakab, Nagykölked, Szalafő), az elszámolást megküldtük az Önkormányzatoknak.

2017. évben a víz- és csatornaszolgáltatás állami költségvetési forrásból történő támogatásáról szóló rendelet alapján szolgáltatási területünkön Csörötnek Önkormányzat 9 település nevében benyújtott pályázata 7 169 eFt, Hegyhátszentjakab Önkormányzat pályázata 1 753 eFt támogatásban részesült.

**TÁMOP-6.1.2/11/1** Egészségre nevelő és szemléletformáló életmód programok – lokális színterek – konvergenica régiókban pályázat 3. fenntartási jelentését 2017. február benyújtottuk, a jelentés befogadásáról szóló visszaigazolást megkaptuk.

**TÁMOP-2.1.3C-12/1** Munkahelyi képzések támogatása nagyvállalkozások számára a konvergencia régiókban pályázat fenntartási időszakának vége 2018. november 3. Ezen időpontig vállalásunk alapján a pályázatban résztvevő 124 főből 75 fő továbbfoglalkoztatása szükséges. 2017. június 1-jén az EMMI helyszíni ellenőrzést tartott, amelynek során mindent rendben találtak.

Megjelent a **GINOP-6.1.5-17** Munkahelyi képzések nagyvállalatok munkavállalói részére elnevezésű pályázati felhívás, melyről a vezetők tájékoztatást kaptak és 2017.I. negyedévben megkezdődött a képzési igények felmérése. A pályázat megírására ajánlatot kértünk és a kiválasztott céggel a szerződés megkötésre került. 2017.04.26-án kaptunk tájékoztatást arról, hogy a pályázati felhívás módosítása miatt a beadás határozatlan időre felfüggesztésre kerül.

Az **integrált vállalatirányítási rendszer** működése során tapasztalt hosszú riport futási idők miatt Társaságunk külső szakértő bevonásával elvégezte az adatbázis vizsgálatát. A vizsgálat fejlesztői oldalon több hibát, hiányosságot tárt fel. A problémák megoldása érdekében felsővezetői szintű egyeztetést kezdeményeztünk, amelyre 2017. májusban került sor. Hosszabb távon továbbra is problémát jelent az archiválás. Társaságunk a program bevezetőjével folyamatosan egyeztet a működésbeli problémák okairól és azok megoldásáról

A társaság az adatszolgáltatási kötelezettségeinek és a saját, belső információs igényeinek teljesítésére bevezetendő **adattárház rendszer** tesztelési időszakának lezárását a 2016. március 9-én megtartott egyeztetésen elfogadta. Az új rendszer működése során továbbra is azt tapasztaljuk, hogy a nagy mennyiségű adat kezelése miatt a rendszer lassú. A program bevezetőjével lezajlott egyeztetéseket követően megtörtént a rendszer tartalék szerverre való átköltöztetése. Ennek során az adattárház dedikált erőforrásokat kapott, így használata nem befolyásolja a többi rendszer működését. A frissítések idejének csökkentése érdekében további - erősebb - hardver üzembe helyezése szükséges

A Hivatal által 2016. július 18-án megkezdett **átfogó ellenőrzés** lezárult. Az ellenőrzés jegyzőkönyveinek minősített változata 2017. február 24-én érkezett meg Társaságunkhoz. Az **átfogó ellenőrzés során bírság kiszabására nem került sor**, az erről szóló határozatot 2017. március 16-án a Hivatal megküldte részünkre. AVKEFFO\_2017/162-7 határozatában előírt vagyonleltár felülvizsgálatot Társaságunk elvégezte, a helyesbített vagyonleltár határidőre megküldésre került.

A Vksztv 65. §-a szerint **a közműves ivóvízellátás, valamint a közműves szennyvízelvezetés és -tisztítás** **díját** a MEKH javaslata alapján a víziközmű-szolgáltatásért felelős miniszter rendeletben állapítja meg. A díjakkal kapcsolatos gazdasági adatszolgáltatásokat társaságunk az előírt - 2017. június 15-ei - határidőre teljesítette a Hivatal részére. Az adatszolgáltatással kapcsolatos észrevételekről és módosítást igénylő tételeiről 2017. július 10-én kaptunk értesítést a Hivataltól, melyre a választ az előírt határidőre megküldtük.

Az **Uszoda** részbeni rekonstrukciót követően 2016. december 5-én kinyitott. A 2017. évi terv ezért egész éves üzemeltetésre vonatkozó adatokat tartalmaz. Az idei évben is szükséges a fürdőszolgáltatás veszteségének finanszírozása, valamint a folyamatban lévő TAO beruházás tekintetében a tulajdonviszonyok rendezése. Ennek érdekében Társaságunk elkészített egy, az uszoda vagyonátadására és üzemeltetésére vonatkozó anyagot.

Az uszoda bővítési munkái miatt lezárt szabadtéri terület egy része visszaadásra került, a Termálfürdő így 2017. július 1-jén megnyitott.

Társaságunk működési területén a vizsgált időszakban jelentős, a folyamatos üzemeltetést befolyásoló esemény egyik üzletágban sem volt. Stratégiai célunk továbbra is az üzembiztonság, a likviditás fenntartása, az elfogadott üzleti tervnek megfelelő tervszerű, gazdaságos működés, a folyamatos fejlesztés - együttműködve az ellátásért felelős önkormányzatokkal -, a tervszerű fenntartási munkák elvégzése, a váratlan meghibásodások gyors elhárítása mellett a környezet megóvása. Továbbá, mint felelős és elhivatott víziközmű szolgáltató kiemelt célunk a vízveszteség – lehetőségeinkhez mért – csökkentése és az energiafelhasználás optimalizálása. Mindezek mellett jelentős feladatunk a fent hivatkozott törvények által meghatározott feladatok végrehajtása.

 Dr. Kohuth Viktor

 vezérigazgató